Vojne igre u Rusiji: Srpskoj vojsci velika podrška s tribina - 01.08.2016, Sputnik Srbija\nU Rusiji su u subotu počele druge Međunarodne vojne igre, na kojima se, kao i prošle godine, takmiče pripadnici Vojske Srbije. 01.08.2016, Sputnik Srbija\n20:06 01.08.2016 (Osveženo: 22:48 01.08.2016)\n© Sputnik / Maksim Blinov / Uđi u foto-galerijuVojne igre u Rusiji\nU Rusiji su u subotu počele druge Međunarodne vojne igre, na kojima se, kao i prošle godine, takmiče pripadnici Vojske Srbije.\nPukovnik Dragan Bojić, vođa delegacije Vojske Srbije, za Sputnjik prenosi utiske sa Igara i govori o pripremljenosti našeg tima.\n30 Jul 2016, 15:01\n„Atmosfera među ekipama na tenkovskom biatlonu je bila izuzetno sportska, a vikend na poligonu Alabino u moskovskoj oblasti obeležilo je i prisustvo velikog broja građana koji su posmatrali takmičenje. Srbija ove godine nastupa s tri takmičarske ekipe, koje broje 130 vojnika. Tu smo sa ekipom za tenkovski biatlon, s pontonijerskom četom koja učestvuje u takmičenju ’Otvorena voda‘ i grupom od 15 protivavionaca, koji će učestvovati u nadmetanju ’Čisto nebo‘“, kaže Bojić.\nPukovnik Vojske Srbije podseća da je naša ekipa prošle godine na tenkovskom biatlonu osvojila treće mesto.\n„Potrudićemo se da i ovoga puta uđemo u finale, među četiri najbolje. To, međutim neće biti ni malo lako, jer ove godine učestvuje šest ekipa više, među kojima tri izuzetno dobro pripremljene, koje prošle godine nisu učestvovale. Kad je reč o pontonijercima, nadamo se drugom, eventualno trećem mestu, a od protivavionaca očekujemo da se nađu u gornjoj polovini plasmana“, kaže Bojić.\nDa su naši vojnici umešni i kad je reč o malom fudbalu, potvrđuje i činjenica da su protivavionci prošle nedelje osvojili drugo mesto u ovom takmičenju.\n30 Jul 2016, 11:21\nVođa srpskih timova kaže da su se sve ekipe ozbiljno pripremale za ovogodišnje Međunarodne vojne igre, i da je konkurencija veoma jaka. Prema njegovim rečima, srpski vojnici imaju sjajnu podršku sa tribina — kako građana Ruske Federacije, tako i nekih građana Srbije koji žive i rade u Rusiji.\nRusko Ministarstvo odbrane procenjuje da na ovogodišnjim Vojnim igrama učestvuje oko tri hiljade ljudi — u pitanju je ukupno 121 tim iz Evrope, Azije, Afrike i Latinske Amerike. Takmičenja traju do 13. avgusta, a održavaju se istovremeno na 20 poligona na kopnu i u Baltičkom, Crnom i Kaspijskom moru. Predviđena su ukupno 23 kopnena, vazdušna i pomorska nadmetanja.\nOve godine, za razliku od prethodne, Međunarodne vojne igre ne održavaju održavaju se samo na teritoriji Rusije, već i u Kazahstanu.


Ser Stjuart Pič britanski izaslanik za Zapadni Balkan | EurActiv Serbia\nBritanski premijer Boris Džonson imenovao je ser Stjuarta Piča za specijalnog izaslanika za Zapadni Balkan navodeći da se taj region suočava sa najvećom pretnjom po svoju stabilnost i bezbednost u poslednje dve decenije i da se ne sme dozvoliti povratak nasilju i podelama iz prošlosti, saopštila je 2. decembra britanska vlada.\n"Ujedinjeno Kraljevstvo je duboko posvećeno evropskoj bezbednosti. Zapadni Balkan se suočava sa najvećom pretnjom svojoj stabilnosti i bezbednosti u poslednje dve decenije. Imamo dužnost da učinimo sve što možemo da očuvamo pomake postignute mirom i dijalogom – ne smemo dozvoliti bilo kakav povratak nasilju i podelama iz prošlosti. Veliko iskustvo i stručnost ser Stjuarta će ojačati međunarodne napore da se zaštiti mir i promovišu evroatlantske integracije u ovom ključnom regionu", rekao je Džonson.\nKako se navodi u saopštenju dostavljenom iz britanske ambasade u Beogradu, ser Stjuart Pič imenovan je u sklopu stalne britanske posvećenosti stabilnosti i prosperitetu u regionu, a kao specijalni izaslanik premijera on će sarađivati sa liderima Zapadnog Balkana i drugima širom regiona, kao i sa britanskim saveznicima u SAD i Evropi na podršci i jačanju regionalne stabilnosti.\nNjegov rad će uključivati promovisanje jakih demokratskih institucija i otvorenih društava, pomaganje u suočavanju sa ozbiljnim i organizovanim kriminalom i drugim zajedničkim bezbednosnim izazovima, i podsticanje rešavanja nasleđenih pitanja poput ratnih zločina i nestalih lica.\nS tim u vezi, Ujedinjeno Kraljevstvo će takođe nastaviti da predvodi rad na unapređenju rodne ravnopravnosti i implementaciji Inicijative za sprečavanje seksualnog nasilja u sukobima.\nU Bosni i Hercegovini (BiH), aktivnosti ser Stjuarta Piča će podržati rad međunarodnog visokog predstavnika Kristijana Šmita, koji i dalje uživa punu podršku Ujedinjenog Kraljevstva.\nŠto se tiče Srbije i Kosova, on će sa britanskim partnerima raditi na podršci dijalogu Srbije i Kosova, uz posredovanje Evropske unije.\nU saopštenju se dodaje da zajedno sa međunarodnim partnerima, Ujedinjeno Kraljevstvo radi na rešavanju svih pretnji stabilnosti u skladu sa Dejtonskim mirovnim sporazumom koji je podstakao teško stečeni napredak u BiH tokom poslednjih 26 godina i pomaže u suočavanju sa drugim regionalnim izazovima, uključujući podršku normalizaciji odnosa Srbije i Kosova i borbu protiv organizovanih kriminalnih grupa.\nŠefica britanske diplomatije Liz Tras oceila je da je "imenovanje ser Stjuarta jasan pokazatelj posvećenosti Britanije Zapadnom Balkanu i odbrani i promociji slobode i demokratije u regionu".\n"Radujem se produbljivanju naših ekonomskih i bezbednosnih veza sa Zapadnim Balkanom i zajedničkom radu na odvraćanju zloćudnih aktera. Ser Stjuart će igrati ključnu ulogu u tom poslu", dodala je.\nBritanska ambasadorka u Srbiji Šan Makleod takođe je pozdravila imenovanje ser Stjuarta Piča.\n"Ser Stjuart je veoma poštovan i svojim značajnim iskustvom će doprineti ovoj ulozi. On se raduje saradnji sa liderima širom regiona, u ime vlade Ujedinjenog Kraljevstva i u bliskoj saradnji sa britanskim ambasadama, kako bi se podržala i ojačala regionalna stabilnost. Njegovo imenovanje je jasan znak kontinuirane britanske posvećenosti jačanju odnosa sa zemljama Zapadnog Balkana i bezbednosti i prosperitetu ovog važnog regiona", navela je.\nUlogu specijalnog izaslanika za Zapadni Balkan ser Stjuart Pič će preuzeti nakon što je ranije ove godine podneo ostavku na mesto predsedavajućeg vojnog komiteta NATO na kojem je bio od 2018.\nPič, vazduhoplovni maršal, ranije je služio kao načelnik štaba odbrane Ujedinjenog Kraljevstva i šef vojne obaveštajne službe.


RTS :: Umesto očekivanih sedmorki, Malijka rodila devet beba\nZanimljivosti Umesto očekivanih sedmorki, Malijka rodila devet beba\nsreda, 05. maj 2021, 08:47 -> 08:54\nUmesto očekivanih sedmorki, Malijka rodila devet beba\nDvadesetpetogodišnja Halima Cise iz Malija na svet je donela devet beba, dve više nego što su lekari otkrili u njenoj materici, i tako se pridružila malobrojnom društvu majki koje su rodile devetorke.\nPrema ultrazvučnim pregledima koje je Halima Cise obavila u klinikama u Maroku i Maliju, nosila je sedmorke, ali se ispostavilo da su lekarima promakle još dve bebe.\nPet devojčica i četiri dečaka rođeni su carskim rezom u klinici u Maroku, saopštili su iz Ministarstva zdravlja ove zemlje, kako prenosi Gardijan.\nHalimina trudnoća je privukla pažnju čak i vlade ove zapadnoafričke države. Kada su lekari u martu rekli da će roditi sedmorke i da joj je potrebna posebna nega, vršilac dužnosti predsednika Malija, Bah Ndav je naredio da je pošalju u Maroko, gde je i obavljen porođaj.\n„Majka i bebe su za sada dobro“, saopštila je agenciji Frans pres ministarka zdravlja Malija, Fanta Sibi, i dodala da je informaciju dobila od malijskog lekara koji je je pratio Halimu u Maroko.\nMajka i njenih devet beba bi trebalo za nekoliko nedelja da se vrate kući.\nPortparol marokanskog ministarstva zdravlja, Rašid Kudari, naglašava da ne postoje zabeleženi podaci da su u marokanskim bolnicama do sada rođene devetorke.\nPrema izveštajima lokalnih medija, lekari su bili zabrinuti za Halimino zdravlje, kao i šanse da sve bebe prežive. Devetorke su jako retke, a medicinske komplikacije kod višestrukih trudnoća su veoma česte i podrazumevaju da neke od beba ne uspeju da prežive.\nRobota umetnicu egipatske vlast zadržale u pritvoru u strahu da je deo špijunske zavere\nKućica na drvetu, dečački san Jovana Cvijića\nPerformans u donjem vešu u centru Rima – nemi protest bivših stjuardesa „Al Italije"


Borel je u intervjuu za današnje izdanje Fajnenšel tajmsa, u kome je govorio o spoljnoj politici Unije, rekao da Balkan za Brisel takođe predstavlja razlog za zabrinutost.\n“Ako mi ne stabilizujemo Balkan biće teško da se smatramo geopolitičkom silom”, rekao je Borel.”Jer niko drugi neće to uraditi, samo Evropljani”, dodao je on.\nBorel je rekao da se Brisel zalaže za postepenu integraciju zemalja zapadnog Balkana u evropski blok ali da ima brojnih neslaganja između Srbije i Kosova, koje je proglasilo nezavisnost 2008, što Beograd ne priznaje.\nEU je bila domaćin nove runde pregovora između Beograda i Prištine na visokom nivou prošle nedjelje.\nGovoreći šire o situaciji u svijetu Borel je u intervjuu ukazao da je susjedstvo EU “obuhvaćeno plamenom” i pozvao na “snažan i ujedinjen odgovor” zemalja članica.\n“Posljednjih 10 mjeseci naše susjedstvo zahvaćeno je plamenom, od Libije do Bjelorusije”, rekao je Borel za Fajnenšel tajms i dodao da je sve “postalo mnogo gore nego što se moglo očekivati”.\n“Globalna situacija i rastuće tenzije sa kojima se suočavamo u susjedstvu zahtijevaju jak i ujedinjen odgovor od zemalja članica”, rekao je on.\nBrisel je odbacio rezultate bjeloruskih predsjedničkih izbora od 9. avgusta na kojima je prema zvaničnim rezultatima dugogodišnji predsjednik Aleksandar Lukašenko osvojio 80 odsto glasova. On je snažno osudio i nasilje prema mirnim protestima i upozorio da bi mogle da budu uvedene ciljane sankcije.\nBorel je rekao da će ministri vanjskih poslova EU usvojiti restriktivne mjere protiv zvaničnika uključenih u namještanje izbora i u nasilje koje je uslijedilo 21. septembra. Rekao je da će se tada razmatrati i Turska.\n“Tenzije u istočnom Sredozemlju između Grčke, Turske i Kipra rastu eksponencijalno i postoji jak rizik od konfrontacije koja ide dalje od riječi”, upozorio je Borel.\nTenzije su počele da rastu ranije ove godine kada je Turska počela sa istraživanjem nalazišta nafte u spornim dijelovima istočnog Sredozemlja.\nBorel je rekao da je cilj EU da “ponovo uspostavi normalne odnose sa Turskom” kao i stabilnost u regionu.\nTags\t#Evropska unija\t#Žozep Borel\nMicotakis najavio izgradnju novog prihvatnog centra na Lezbosu


Kremlj: NATO nije golub mira, to se više ne može trpeti - 16.01.2022, Sputnik Srbija\nKremlj: NATO nije golub mira, to se više ne može trpeti\nRusija vidi kako NATO malo po malo ulazi sa svojom infrastruktuurom na teritoriju Ukrajine i to više neće trpeti, saopštio je portparol Kremlja Dmitrij Peskov u... 16.01.2022, Sputnik Srbija\n„Vidimo kako NATO postepeno ulazi na teritoriju Ukrajine sa svojom infrastrukturom, svojim instruktorima, zalihama odbrambenog i ofanzivnog naoružanja, kako obučava ukrajinske vojnike itd“, prokomentarisao je portparol Kremlja situaciju oko Ukrajine.On je naveo da je takav razvoj događaja doveo odnose Rusije i NATO-a do crvene linije, do situacije koju „Moskva više ne može da trpi“. „To je bio glavni razlog zašto je predsednik Putin rekao: Ljudi, to je za nas realna pretnja. To je realna pretnja stabilnosti i bezbednosti Evrope i evropske arhitekture bezbednosti“, istakao je Peskov.Po njegovim rečima, NATO je oružje konfrontacije, a ne stabilnosti.„NATO je, po našem shvatanju, organizacija koja je napravljena za sukobe, a ne za odbranu. I NATO nije golub mira, stabilnosti i procvata. To oružje konfrontacije je svakim danom bliže našim granicama“, izjavio je Peskov.Rusija nije nikome pretnja, ali će morati da preduzme kontramere u slučaju daljeg širenja Alijanse, zaključio je portparol Kremlja.\nRusija vidi kako NATO malo po malo ulazi sa svojom infrastruktuurom na teritoriju Ukrajine i to više neće trpeti, saopštio je portparol Kremlja Dmitrij Peskov u intervjuu Si-En-Enu.\n„Vidimo kako NATO postepeno ulazi na teritoriju Ukrajine sa svojom infrastrukturom, svojim instruktorima, zalihama odbrambenog i ofanzivnog naoružanja, kako obučava ukrajinske vojnike itd“, prokomentarisao je portparol Kremlja situaciju oko Ukrajine.\nOn je naveo da je takav razvoj događaja doveo odnose Rusije i NATO-a do crvene linije, do situacije koju „Moskva više ne može da trpi“.\n„To je bio glavni razlog zašto je predsednik Putin rekao: Ljudi, to je za nas realna pretnja. To je realna pretnja stabilnosti i bezbednosti Evrope i evropske arhitekture bezbednosti“, istakao je Peskov.\nPo njegovim rečima, NATO je oružje konfrontacije, a ne stabilnosti.\n„NATO je, po našem shvatanju, organizacija koja je napravljena za sukobe, a ne za odbranu. I NATO nije golub mira, stabilnosti i procvata. To oružje konfrontacije je svakim danom bliže našim granicama“, izjavio je Peskov.\nRusija nije nikome pretnja, ali će morati da preduzme kontramere u slučaju daljeg širenja Alijanse, zaključio je portparol Kremlja.\nPeskov: Rusija i SAD se kreću različitim kolosecima\n16 Januar, 08:42


Naučni skup: istraživanje istorije Srba u Ugarskoj | Управа за сарадњу с дијаспором и Србима у региону\nHome>>>Vesti>>>Region>>>Naučni skup: istraživanje istorije Srba u Ugarskoj\nNaučni skup: istraživanje istorije Srba u Ugarskoj\n9. decembar 2016.\tRegion, Vesti 117 Views\nTrodnevni skup istraživača koji se bave istorijom Srba u Mađarskoj, održan je od 24. do 26. novembra u Budimpešti, u organizaciji Srpskog instituta iz Mađarske, u saradnji sa Maticom srpskom i Istorijskim institutom Mađarske akademije nauka.\nNa početku skupa pod nazivom „Istraživanje istorije Srba u Ugarskoj (Mađarskoj): stanje i perspektive“, prisutne je u ime organizatora pozdravio predsedavajući Borislav Rus, koji je naglasio da se ovakvi skupovi organizuju svake godine i podsetio da je tema prošlogodišnjeg skupa bila muzika.\nPrisutnima se, takođe, obratio i Rade Drobac, ambasador Republike Srbije u Budimpešti, koji je naglasio kako smatra da je istorija jedna od najznačajnijih društvenih nauka, jer „narodi koji ne poznaju svoju istoriju, nemaju ni budućnost“.\n– Istorijska istina je veoma važna, jer su posledice istorije često tragične. Veoma je važno je da se istraživanjima sagleda kako istorija deluje na narode i važno je da te manjine imaju mogućnost da zadrže svoj identitet – istakao je ambasador Drobac, koji je ovu priliku iskoristio da prisutne podseti na nedavno održani sastanak dveju vlada u Nišu, kao i na činjenicu da je saradnja koja se do nedavno odvijala između Mađarske i Vojvodine, sada proširena na celu Srbiju. On je podsetio i na izjavu premijera dveju država, da su Srbi i Mađari u ovom trenutku na istorijskom maksimumu odnosa.\nU ime Matice srpske iz Novog Sada, najstarije srpske kulturne i naučne ustanove, prisutnima se obratio njen potpredsednik dr Branko Bešlin, koji je naglasio da je tema skupa od važnosti za srpsku i mađarsku nauku i kulturu uopšte. Istakao je da srpsko-mađarske veze sežu jedanaest vekova duboko u prošlost i da su se očitovale u svim oblastima njihovih života. Ako se ima u vidu taj hiljadugodišnji kontinuitet i mnogostrukost, odnosi Srba i Mađara bi se, prema njegovim rečima, mogli nazvati „fenomenom dugog trajanja“, pa s toga proučavanje njihovih odnosa predstavlja pravi izazov za nauku.\n– Za istraživanje je neophodno praćenje strane, a pre svega mađarske istoriografske produkcije. Problem je što među istoričarima u Srbiji neznatan broj njih vlada mađarskim jezikom, osim, ako im nije maternji. Ako se ima u vidu važnost istorije Srba u Ugarskoj, zvuči gotovo neverovatno da prevoda sa mađarskog praktično i nema – rekao je dr Bešlin i naglasio da je mogući razlog tome činjenica da srpska i mađarska istoriografija oprečno tumače mnoga važna zbivanja. On je svestan da su te razlike neminovne i da će zadugo postojati, ali mu je teško da poveruje da nema mađarske literature i izvora prevedenih na srpski.\nSrpski predstavnik u Mađarskom parlamentu Ljubomir Aleksov, pozdravio je prisutne i svoje i u ime predsednice Samouprave Srba u Mađarskoj Vere Pejić-Sutor i nadovezao se na iskaz ambasadora Dropca o susretu i zajedničkoj sednici dveju vlada u Nišu. Dodao je kako je na tom susretu istaknuta potreba da se ojačaju privredni i ekonomski odnosi naše dve zemlje.\nU izlaganju Ljubomira Aleksova čula se i čestitka, upućena direktoru Srpskog instituta Peri Lastiću, što je „smelo uzeo ovako veliku temu o suživotu hiljadu godina Srba i Mađara“. On je ujedno izrazio nadu da će se na kraju ovog skupa dobiti odgovor na pitanja vezana za život naših predaka na ovim teritorijama.\n– Svi govorimo o Srbima u Ugarskoj, prvenstveno posle Velike seobe, ali ne treba zaboraviti da je Srba ovde bilo i pre Velike seobe. Ponekad se našalimo na Čepelskoj adi, pa kažemo kako smo mi Čarnojevića već čekali na Dunavu – dodao je Aleksov i podsetio na bogatu istorijsku zaostavštinu iz minulih vekova u Lovri i Srpskom Kovinu, koju treba detaljnije obraditi. On je svoje obraćanje prisutnima završio zaključkom da „ovakvi susreti i simpozijumi treba da doprinesu razjašnjavanju nekih manje poznatih informacija i da se o tome stvaraju neke sinteze“.\nPrisutnima se obratio i dr Rihard Tirči, šef Glavnog odeljenja za narodnosti, Ministarstva za ljudske resurse Mađarske, kao i Balaž Balog, direktor Etnološkog instituta Centra za istraživanja Mađarske akademije nauka.\nPrevious Srpska revolucija i stvaranje moderne države Srbije (1804 -1878)\nNext Negujmo srpski jezik


Vuletić: Danilo Vučić radio u agenciji za prodaju fudbalera Partizana VIDEO\nGostujući u emisiji "Kontekst" na TV Al Džazira, Vladimir Vuletić, ponovo se javno zapitao zašto u istrazi oko Veljka Belivuka još nije ispitan Novak Nedić, nekadašnji blizak saradnik Aleksandra Vučića i generalni sekretar Vlade? On je rekao da je Nedić stajao ispred grupe "Janjičari" koju je predvodio Aleksandar Stanković, poznat i kao Sale Mutavi, a veliku ulogu imao je Aleksandar Vidojević, Aca Rošavi, i nazvao je kriminalnom organizacijom.\nVuletić: Vučiću laganje kao udisanje vazduha\n- FK Partizan ima ogromno bogatstvo u omladinskoj školi i talentima koji uspevaju da dođu do prvog tima i budu prodati za ozbiljan novac. Nemojte zaboraviti da su tri mlada igrača Partizana nedavno prodata za 30 miliona evra - kazao je Vuletić.\nVuletić je otkrio da je Novak Nedić bio blizak firmi za prodaju igrača "International office sport", a u njoj su radili i pripadnici porodice predsednika. Na direktno pitanje novinarke ko je radio iz porodice predsednika, Vuletić je rekao da je Vučićev sin radio u agenciji koja se bavila prodajom fudbalskih talenata. Taj deo možete pogledati u video snimku od 14. minuta.\n- U toj agenciji su radili pripadnici bližeg okruženja predsednika. Njegov sin, Danilo Vučić, bio je u prilici da radi u ovoj agenciji neko vreme. Mi imamo tu situaciju, bitno je da se napomene da je 2015. čitava generacija 2000. godište bila potpisana od strane te agencije - dodao je bivši potpredsednik Partizana.\nNovak Nedić, generalni sekretar Vlade FOTO: ATA images\nPodsetimo, ranije se spekulisalo u javnosti da neki fudbaleri moraju da igraju u reprezentaciji zato što "imaju moćne menadžere".\nĐorđević u Prizrenu na godišnjicu pogroma


NOVI BEČEJ: RADOVI U KANCELARIJI ZA MLADE\nU Kancelariji za mlade su u toku radovi na adaptaciji zgrade stare opštine “Vranjevo” za potrebe Omladinskog centra.\nTrenutni radovi se izvode na krilu zgrade veličine 125 kvadratnih metara, koje će služiti kao multifunkcionalna sala sa pomoćnim prostorijama Omladinskog centra. U samoj sali, veličine oko 90 kvadratnih metara mladi, ali i svi ostali građani naše opštine biće u mogućnosti da prolaze razne edukacije, provode svoje vreme kreativno i zabavno kroz aktivnosti Kancelarije za mlade i drugih organizacija.\nAdaptacija prostorija se sprovodi u okviru projekta “Omladinski centar Novog Bečeja” koji sprovodi opština Novi Bečej, a finansira Ministarstvo omladine i sporta Republike Srbije. Tokom ovog projekta, nakon uređenja ove prostorije i kupovine potrebne opreme, Kancelarija za mlade će realizovati:\n- filmske projekcije u saradnji sa kulturnim centrima,\n- radionice edukativnog karaktera\n- obuke u oblasti aktivnog traženja posla\n- tematske večeri društvenih igara


Kursevi jezika u Španiji - Part 2\nŠkola španskog jezika nalazi se u modernoj, novoj zgradi, u rezidencijalnom delu Barselone, odlično povezana sa plažom i ostalim delovima grada. Kursevi jezika se održavaju u klimatizovanim učionicama u okviru kojih se koriste najmodernija nastavna sredstva. U školi radi preko 60 kvalifikovanih profesora sa dugim radnim iskustvom u podučavanju jezika.\nŠkola španskog u Alikanteu nalazi se u centru grada na samoj promenadi, okružena palmama i sa pogledom na more.Zgrada je gradjena u mediteranskom stilu i veoma je konforna. Enforex škola ima 8 svetlih, moderno opremljenih, klimatizovanih učionica, zajedničku sobu za odmor i druženje, sobu za učenje sa TV i videom, čitaonicu, biblioteku i kompijutersku soba sa besplatnim internetom.\nŠkola španskog u Granadi smeštena je u centru grada u istorijskoj andaluzijskoj vili sa početka 20. veka. Tu je 15 velikih svetlih učionica, čitaonica, dobro opremljena biblioteka i video-biblioteka, zajednička prostorija, kompjuterska sala sa internetom.


Stotinu miliona dolara za investiranje – a&s Adria Magazine\nAutor a&s Adria 20 Decembra, 2021 12 Nema komentara\nAllegion Ventures, ogranak kompanije Allegion, osnovao je drugi fond za lakše investiranje u IoT i sigurnost podataka, analitiku u objektima, upravljanje životnim ciklusom izgradnje i upravljanje imovinom. Stotinu miliona dolara dodijeljeno je Fondu II, dvostruko više od prvog fonda Allegion Venturesa, koji je pokrenut u martu 2018. i raspolagao sa 50 miliona dolara.\nBobby Prostko imenovan je za generalnog direktora Fonda II. Prostko, koji se pridružio Allegion Venturesu kao direktor 2018. godine, također je i zamjenik glavnog savjetnika Allegiona za intelektualnu svojinu i cyber sigurnost. Rekao je da je uspjeh partnerstava izgrađenih kroz prvi investicijski ciklus potaknuo pokretanje novog fonda, čija će ulaganja u firme iznositi od 500.000 do deset miliona dolara.\n“Već više od tri godine Allegion Ventures investira na način koji omogućava finansijski povrat i potiče inovacije. S obzirom na uspjeh koji smo postigli s takvim pristupom, nastavit ćemo ulagati u obećavajuće firme u kojima Allegion Ventures može biti strateški partner, povećavajući im vrijednost kroz našu stručnost na globalnim tržištima, odnos s kupcima, sigurnosne standarde i operativnu izvrsnost. Želimo istražiti nove tehnologije i softverska rješenja koja kreativno rješavaju uobičajene probleme u ciljanim sektorima – i u poziciji smo u kojoj možemo uložiti više na pravu kartu”, rekao je Prostko.\nPredsjednik Rob Martens i direktorica marketinga Doshia Stewart, suosnivači Allegion Venturesa, rekli su da će nastaviti pružati podršku firmama u koje je investirano u prvom ciklusu. “Allegion Ventures će nastaviti ulagati u firme iz portfolija Fonda I, a naši direktori i saradnici aktivno su uključeni u njih kao članovi odbora, posmatrači i partneri”, rekao je Martens.\n“Veoma smo ponosni na inovacije i rast firmi u koje smo već uložili, jer one nadilaze tradicionalne pristupe i povezuju tehničku i digitalnu sigurnost te stvaraju besprijekorno korisničko iskustvo”, dodao je Stewart.\nFond I je fokusiran na protok ljudi, nesmetan pristup, sigurnost kampusa i upravljanje imovinom. Sedam aktivnih kompanija u njegovom portfoliju uključuju HqO, Kasa, Mapped, Mint House, Pindrop, Robin i Vergesense.\n“VergeSense je ponosan što je dio porodice Allegion Venturesovog Fonda I i cijenimo njihovu kontinuiranu stratešku podršku našem poslovanju. Njihov tim nam je svojim širokim znanjem o industriji donio veliku vrijednost, što nam pomaže da izgradimo vodeću analitičku platformu za preduzeća”, rekao je Dan Ryan, izvršni direktor Vergesensea.\nAllegion Venturesov fond investirao je u Openpath Security, koji je ranije ove godine kupila Motorola Solutions.


ŽRS - Održana poslovna konferencija „Izazovi i budućnost poslovanja“\nPovećavati plate od pet do deset odsto u realnom sektoru, sačuvati radnu snagu, obrazovati kadrove i tehnološki napredovati, zajednički je cilj Vlade i poslovne zajednice u Republici Srpskoj za sledeću, ali i naredne godine, poručeno je sa konferencije "Izazovi i budućnost poslovanja", održane u Banjaluci.\nPoslovna konferencija je još jedan korak unapređenja dijaloga, ali i boljih ekonomskih rezultata, saglasni su u Vladi RS i Uniji udruženja poslodavaca RS.\nJedan od njih je i umanjenje zbirne stope za doprinose sa 32,8 na 31 odsto, prelazak sa neto na bruto obračun ličnih dohodaka i ukidanja pojedinih taksi, što će uticati na povećanje plata, već u sledećoj godini.\n- To će biti povećanje od 18 do 25 KM, ali nadati se da će se i poslodavci odreći barem tolikog dela da bi se smanjio odlazak radne snage i povećao standard - rekao je na konferenciji Saša Trivić, predsednik Unije udruženja poslodavaca RS.\nPredsednik Vlade Republike Srpske Radovan Višković, rekao je da će Vlada Srpske kreirati mere kako bi realni sektor bio rasterećen nivoom poreza i doprinosa i parafiskalnih nameta, čime bi bilo obezbeđeno 80 miliona KM za povećanje plata od pet do 10 odsto.\nDa bi administrativne procedure za kompanije koje žele da posluju na ovim prostorima bile pojednostavljene, iz Vlade RS najavljuju osnivanje Direkcije za investitore.\nPoslovna konferencija pod nazivom „Izazovi i budućnost poslovanja“ na kojoj je prisustvovao i vršilac dužnosti generalnog direktora Željeznica Republike Srpske, imala je za cilj da se kroz dijalog poslodavaca, predstavnika Vlade Republike Srpske, akademske zajednice, institucija i stručnih organizacija, prepoznaju ključni ekonomski i socijalni izazovi kao i pravci delovanja ka stvaranju produktivne i socijalno pravedne zajednice.


KOŠARKAŠKI SABOR Sjajno druženje i nadmetanje ekipa Srbije i Republike Srpske\nU Zvorniku je održan 21. „Košarkaški sabor“, na kome su revijalne mečeve odigrale reprezentacije nacionalnih elitnih liga Republike Srpske i Srbije, što je samo nastavak odlične saradnje Košarkaškog saveza Srbije i Košarkaškog saveza Republike Srpske.\nU prvoj utakmici „Košarkaškog sabora“ susrele su se selekcije košarkaša u kolicima, a ekipa Republike Srpske bila je uspešnija i zabeležila je pobedu nad selekcijom Srbije rezultatom 71:66. U ekipi Republike Srpske najefikasniji bio je Švraka sa 31 poenom, dok je kod selekcije Srbije Pajević postigao 17 poena.\nU drugoj utakmici sastale su se ženske selekcije Republike Srpske i Srbije, a pobedu su odnele „gošće“ – 76:90. Najefikasnija na meču je bila Marija Kešeljević (Trebinje 03) sa 23 poena, Dragana Domuzin (Orlovi) je postigla 15, a tri manje Nikolina Zubac (Mladi Krajišnik). U pobedničkom timu Bojana Stevanović (Šabac) postigla je 18 poena, Mina Đorđević (Crvena zvezda) 13, a Milica Inđić (Radivoj Korać) 11 poena.\nUtakmica između selekcija Republike Srpske i Košarkaške lige Srbije donela je atraktivnu igru u kojoj su gledaoci mogli da uživaju. Tim KLS je imao +8 na poluvremenu, ali je prednost do kraja otišla na „plus 31“ – 70:101. Najefikasniji je bio Nikola Hristov (Spartak) sa 19 poena, sledili su ga Lazar Zoričić (Dunav) sa 16, Jagoš Matijašević (Beovuk 72) sa 13, poen manje imao je Nikola Vujović (OKK Beograd) i Đukan Đukanović (Metalac) sa 10. Na drugoj strani Milan Lužajić (Sloboda Tuzla) postigao je 12, Luka Radmilović (Leotar) 11, a Goran Kovačević (Rudar 2015) deset poena.\nU poluvremenu utakmice muških selekcija održano je takmičenje u šutiranju trojki, a pobedio je Dejan Šakotić, dok je u zakucavanjima najbolji bio Srđan Gavrić.\nKošarkaški savez Srbije u Zvorniku su predstavljali potpredsednik Košarkaškog saveza Srbije za žensku košarku Ana Joković i potpredsednik KSS za mušku košarku Igor Rakočević. Saboru je prisustvovao i predsednik Saveza košarke u kolicima Srbije Vladimir Kuzmanović.\nZa najbolju košarkašicu Republike Srpske u 2017. godini proglašena je Milena Rađenović iz Mladog Krajišnika, dok je Ognjen Kuzmić, košarkaš Reala iz Madrida, proglašen za najboljeg košarkaša Republike Srpske.\nOvom prilikom, direktoru Košarkaške lige Srbije Leonu Deleonu uručena je zahvalnica povodom 25 godina Košarkaškog saveza Republike Srpske.\nKošarkašice: RS – PŽLS 76:90 (8:21, 24:21, 25:25, 19:23)\nRepublika Srpska: Vasilić 2, Kešeljević 22, Škrbić, Krakić 4, D. Zubac 8, Milaković 6, Marjanović 1, Zeljković 2, Domuzin 14, Šobot 2, N. Zubac 14, Radovanović 1.\nPrva ženska liga Srbije: A. Katanić 4, Stevanović 14, Gvero 5, Stepanović 8, Đorđević 13, Janković 7, Inđić 15, Vulović 4, Vida 5, Vujišić 5, Stefanović 3, Bogićević 11.\nKošarkaši: RS – KLS 70:101 (23:29, 16:18, 19:29, 12:25)\nRepublika Srpska: Jovanović 6, Šakotić 5, Kokoruš, Lužajić 12, Ilić 6, Kovačević 10, Radmilović 11, Kučković 5, Frganja 2, Milošević, Sudžum 6, Gavrić 7.\nKLS: Vasić 4, Đukanović 10, Krstović 5, Hristov 19, Janjić 8, Vitković 3, Brkić 8, Stanković 3, Vujović 12, Zorčić 16, Matijašević 13.\nDžikić pred Cedevitu: Oni i Zvezda imaju najjači sastav u ligi, mnogo bi nam pomogao pun Pionir\nTrener košarkaša Partizana Aleksandar Džikić rekao je da je predstojeća utakmica sa Cedevitom "kao i svaka druga", odnosno da donosi i odnosi isti broj bodova kao i druge.


Evo zašto su najbolji – Pogledajte fantastičnu akciju naših Zmajeva (VIDEO) – Haber.ba\nEvo zašto su najbolji – Pogledajte fantastičnu akciju naših Zmajeva (VIDEO)\nOva generacija fudbalske reprezentacije Bosne i Hercegovine jedna je od najtalentovanijih, ako ne i najtalentovanija u istoriji naše zemlje.\nTome u prilog govori i plasman na Svjetsko prvenstvo, koji su izabranici selektora Safeta Sušića ostvarili u ovim kvalifikacijama.\nTehnički izuzetno potkovana ekipa, sa više nego ubojitim napadom, glavno je oružje Zmajeva.\nMeđutim, stvaranje ove generacije reprezentacije Bosne i Hercegovine počelo je dosta prije ovih kvalifikacija, još za mandata bivših selektora Blaža Sliškovića i pogotovo Miroslava Blaževića.\nDolaskom Safeta Sušića na kormilo reprezentacije, počeli su stizati i plodovi.\nU utakmici prošlih kvalifikacija, za odlazak na Evropsko prvenstvo 2012. godine u Ukrajini i Poljskoj, Zmajevi su također igrali sjajno, ali se preko Portugala u baražu jednostavno nije moglo.\nIpak, u sjećanju će ostati nekoliko sjajnih momenata, a pogotovo akcija koju su Zmajevi izveli u velikoj pobjedi nad Bjelorusijom u Minsku 2. septembra 2011. godine.\nBosna i Hercegovina tada je pobijedila sa 2:0, golovima Sejada Salihovića i Harisa Medunjanina.\nOno po čemu ćemo pamtiti ovu utakmicu, svakako je akcija pri rezultatu 2:0, kada su Zmajevi izveli pravu tiki-taka akciju u kojoj su uspjeli razmijeniti tačno 20 dodavanja, prije nego je lopta završila u korneru.\nTeme:akcija, fudbalska reprezentacija BiH


BG CAR SHOW 02 otvoren - Automagazin\n"Već je tradicija da pod kupolama Beogradskog sajma budemo svedoci napretka nauke i tehnologije. Ovo je drugi BG CAR SHOW, ali već 46. put zajedno imamo priliku da vidimo napredak automobilske industrije i siguran sam da ćemo i u budućnosti nastaviti sa organizacijom ovakvih manifestacija" - izjavio je godpodin Bubalo. Uvoznici i distributeri će u halama 1, 3 i 14 izložiti kompletnu ponudu vodećih svetskih proizvođača, tako da će posetioci ove atraktivne manifestacije pored razgledanja već poznatih modela imati priliku da prisustvuju i brojnim promocijama novih automobila. "Generalni sponzor ovogodišnjih manifestacija BG CAR SHOW 02 i MOTOPASSION je DELTA GENERALI OSIGURANJE, a sa zadovoljstvom mogu da najavim da će Beogradski sajam deo prihoda, po 50 dinara od svake ulaznice, izdvojiti za Olimpijski komitet. Veoma mi se dopada ideja da najveći događaj u zemlji - beogradski Sajam automobila, podrži najveći ovogodišnji događaj u svetu -Olimpijske igre u Pekingu i učešće naših sportista na njima." - rekao je gospodin Anđelko Trpković, generalni direktor Beogradskog sajma. Ove godine 455 izlagača dolazi iz 30 zemalja i predstaviće 42 auto brenda i 36 modela moto brendova. BG CAR SHOW i MOTOPASSION su manifestacije koje se intenzivno uvećavaju iz godine u godinu, tako da s razlogom očekujemo da će u narednim sezonama doći do razdvajanja ovih priredbi, rekao je direktor Sajma.\nProjekat SMS INFO predstavlja potpunu novinu i to ne samo u Beogradu, već i u Evropi, a izvesno je da će zaživeti i svuda u svetu. Reč je o mogućnosti da svaki pošiljalac SMS poruke dobije odgovor o tehničkim karakteristikama i ceni automobila za koji su zainteresovani, upotpunjen podacima o prodavcu. Najsrećniji posetioci Sajma automobila sa kupljenim ulaznicama osvojiće izuzetno vredne nagrade - prva je Opel Astra Classic, najprodavaniji automobil u prošloj godini, a druga i treća - put u Peking na Olimpijske igre. Važno je napomenuti da nije reč o osvajanju običnog aranžmana, već o putovanju sa olimpijskom reprezentacijom Srbije. Nesumnjivo je da će za dobitnika to biti izuzetno atraktivan i nezaboravan događaj. Zanimljiva putovanja osvojiće i tri najlepše hostese, pobednice takmičenja za MIS SAJMA. Svaka devojka će nositi bedž na kome će biti ispisan kod, a posetioci će glasati slanjem SMS poruka. Od deset finalistkinja, koje osvoje najviše glasova, stručni žiri proglasiće tri najlepše. Prvoplasirana će putovati u Grčku na letovanje, a druga i treća će provesti vikend na Zlatiboru, odnosno na Paliću. Ovaj izbor održava se 17. marta. Naredni dan, 18. MART, Beogradski sajam je proglasio za FAMILLY DAY, dan kada će cela porodica moći da obiđe Sajam automobila po povlašćenoj ceni ulaznice od 500 dinara. Beogradski sajam podseća sve posetioce da sačuvaju ulaznice koje kupe za BG CAR SHOW 02 i MOTOPASSION, jer one važe i za narednu manifestaciju, sajam privrednih vozila - BEOTRACK, koji je na programu od 1. do 5. aprila. Tako će svi posetioci po ceni jedne karte koja je 300 dinara ako se kupuje pojedinačno, a 200 ako se kupuje za grupne posete, praktično moći da obiđu tri manifestacije. I ni to nije sve, kako je više puta tokom konferencije za novinare rekao direktor Sajma, jer zanimljivosti i pogodnosti ove godine ima još. Za sada vas pozivamo da proverite i šta je ŠKOLA BEZBEDNE VOŽNJE, u organizaciji Nacionalne vozačke akademije, kao i da čitate vodič SAT MEDIA GRUPE o premijerama i dešavanjima na Sajmu. Goran Sarić - Automagazin


Hor Oš "Sveti Sava" osvojio 2.mesto na festivalu dečjih horova "Fedeho 2018" | Radio Kosovska Mitrovica\nHor Oš “Sveti Sava” osvojio 2.mesto na festivalu dečjih horova “Fedeho 2018”\n19. May, 2018 16:40 |\nHor OŠ “Sveti Sava” iz Kosovske Mitrovice osvojio je drugo mesto na festivalu dečjih horova “Fedeho 2018” u Beogradu.\nHor OŠ “Sveti Sava” drugo mesto je osvojio za pesmu “Moj grad”, za koju je tekst i aranžman radio Goran Đorđević.\nDirektor OŠ “Sveti Sava” Milorad Jovanović kaže za Kontakt Plus da je izuzetno zadovoljan, a sam rezultat, kaže, pokazuje da je ono što su deca izvela bilo dobro i kvalitetno.\n“Ne samo da sam ponosan, već i jako srećan jer su deca uložila maksimalan trud u poslednja 3,4 meseca sa svojom nastavnicom muzičkog, koja je to zaista kvalitetno odradila i nagrada je došla kao rezultat svega toga. Ovo drugo mesto je stvarno rezultat koji je za pohvalu obzirom da se na festivalu takmiče u istoj kategoriji i horovi muzičkih škola, crkveni i gradski horovi, tako da jedan mali hor OŠ “Sveti Sava” sa svojom pričom je pronašao svoje mesto tamo i to je veliki uspeh” – podvukao je Jovanović.\nOn je napomenuo i da je hor OŠ “Sveti Sava” jedini hor na području od Kraljeva do KiM koji učestvuje na ovom takmičenju.\nHor je u Beogradu nastupao pod dirigentskom palicom nastavnice muzičke kulture Sandre Marković – Vukadinović, uz klavirsku pratnju nastavnika muzike Gorana Đorđevića, koji je autor pesme sa kojom su osvojili drugo mesto.\nČlanovi hora OŠ “Sveti Sava” su učenici viših razreda, od petog do osmog, bazu imaju u nižim razredima I deca kada dođu do petog razreda pristupaju horu.\nHor trenutno ima 70 članova.\nŠkola je uvek imala hor, ali su aktivno počeli da rade poslednjih nekoliko godina.\nDirektor Jovanović kaže da su u ovome prepoznali dobru priču, kupili klavir, opremu i sve što je potrebno za rad sa decom, a uz to ide i prateća garderoba koja se kupuje svake godine.\nJovanović je zahvalio predsedniku Privremenog organa opštine Kosovska Mitrovica Aleksandru Spiriću i gradonačelniku Severne Mitrovice Goranu Rakiću koji su pokrili troškove prevoza i smeštaja dece.\nSedmi muzički Festival horova dece i mladih FEDEHO održan je u Beogradu od 16. do 19. maja 2018. godine.\nCilj festivala je afirmisanje dečje horske muzike, scenskog muzičkog izvođenja i popularisanje horske muzike kao deo našeg kulturnog nasleđa.


Konjarstvo - Agro TV\nMa koliko nekima zvučalo nelogično, svim konjima, u svim situacijama, za održavanje života neophodni su voda i kabasta hraniva, dok su zrnevlje žitarica i različiti suplementi, na primer so, potrebni samo pod određenim okolnostima ili predstavljaju stvar izbora – mogu biti korisni, ali može se i bez njih. Konjima bi, dakle, trebalo obezbediti vodu i […]\nArapski konj je rasa nastala, shodno imenu, na Arapskom poluostrvu, a sa karakterističnim oblikom glave i visoko nasađenim repom, ovo je jedna od najlakše prepoznatljivih rasa konja u svetu. Arheološki dokazi konja nalik na savremene arapske koji datiraju od pre 4.500 godina pokazuju da je ovo jedna od najstarijih rasa konja. Tokom godina, arapska rasa […]\nTrakenski konj – ponos nemačke vojske\nTrakenski konj (eng. Trakehner) je toplokrvna rasa konja razvijena u Istočnoj Prusiji, u gradu Trakenenu, po čemu je rasa i dobija ime. Državna ergela osnovana je 1931. godine, a radila je do 1945. kad je tokom Drugog svetskog rata došlo do pripajanja Istočne Prusije Rusiji, a ime grada, u kome je bila ergela, promenio u […]\nHolštajnski konj je rasa poreklom iz regiona Šlezvig-Holštajn na severu Nemačke, a sa uzgojem ove rase započelo se u 14. veku u manastiru Iterzen. Od malih domaćih konja iz hazeldorfskih močvara, iterzenski monasi su počeli da razvijaju veće konje pogodne za poljoprivredu u zahtevnim uslovima, ali i za potrebe ratovanja. Od 16. veka ovi konji […]\nAndaluzijski konj je rasa koja vodi poreklo sa Iberijskog (Pirinejskog) poluostrva, tačnije iz španske pokrajine Andaluzije po kojoj je i dobio ime, gde su njegovi preci živeli hiljadama godina. Priznat je kao zasebna pasmina još od 15. veka, a njegova građa se vremenom vrlo malo menjala. Preteče današnjih andaluzijskih konja nastalali su direktno od berberskih […]\nŠetlandski poni je najmanja britanska rasa konja koja vodi poreklo, kako se naslućuje iz imena, sa Šetlandskih ostrva. Pretpostavlja se da su mali konji ovog tipa živeli i radili na tim ostrvima, poznatim po prilično negostoljubivoj klimi, i pre dve hiljade godina. Najranije slike i skice šetlandskog ponija datiraju iz devetog veka. Nosio je teret […]


Potreban novi most u Jarmenovcima – Agropress\nTopola – Noseća konstrukcija na mostu na ulasku u Jarmenovce je oštećena. Iz tog razloga policija kontroliše saobraćaj na ovoj deonici puta, a zbog vidnog oštećenja noseće konstrukcije policija zabranjuje prevoz vozilima sa osovinskim opterećenjem preko 3,5 tone. To zapravo znači da će do izgradnje novog mosta policija dozvoliti prelaz preko mosta samo za one kamione sa potvrdama od strane nadležnih državnih organa. Na to će moći da računaju samo jedan broj kamiona za prevoz sirovine i gotovih proizvoda fabrike voća i povrća u Jarmenovcima, zatim mlekadžija koji otkupljuje mleko u selu. Što se tiče prevoza drva koji je intenzivan ovih dana, prevoz mogu obaviti samo oni koji imaju prijavljenu prevozničku radnju sa prebivalištem u Jarmenovcima, Guriševcima i Vojkovcima.\nIzgradnja novog mosta je neophodna jer sanacija postojećeg nije moguća, ali problem prave građani koji imaju u svom vlasništvu zemlju oko mosta.\n„Rekonstrukcija postojećom trasom nije moguća, mi moramo otkupiti zemljište i praviti nov most. Problem je što vlasnici zemljišta oko mosta moraju shvatiti da je izgradnja novog mosta neophodna za sve nas i da se taj problem mora rešiti. Građani sada misle da će od opštine dobiti silan novac ali zna se koliko ta zemlja vredi i besmisleno je sve što se dešava jer zbog hira pojedinaca trpe mnogi“, rekao je za Dragan Jovanović.\nTop Pres ,Agropres\nDragan Jarmenovci Jovanović topola most


Nikolić na promociji mladih oficira\nBeta\t 12. septembra 2015. 18:55\nPred Domom Narodne skupštine Srbije u Beogradu je danas održana svečanost povodom završetka školovanja kadeta Vojne akademije i prve generacije Medicinskog fakulteta VMA.\nPrve oficirske činove dobilo je 157 diplomaca Vojne akademije i 18 iz prve klase Medicinskog fakulteta VMA.\nNagrađujući najbolje, predsednik Srbije Tomislav Nikolić je istakao da će Vojska Srbije nastaviti nesebično da doprinosi globalnom miru i jačanju kredibiliteta u svetu, a mladim kadetima koji su završili školovanje poručio da na dalje čuvanje ostave Srbiju bolju od one koju su nasledili.\n“Mi vama koji dolazite danas, vi onima koji dolaze posle vas, svako odužuje najsvetiji dug da na dalje čuvanje ostavi Srbiju bolju od one koju je nasledio”, rekao je Nikolić.\nOn je istakao da će se Vojska Srbije i dalje suprotstavljati svakoj vrsti ugrožavanja bezbednosti i slobode građana i da će u uslovima složenim bezbednosnih izazova današnjice unapređivati svoje operativne sposobnosti.\n“A ako i posle današnjih predsednika države i vlade, na čelo Srbije dođu ljudi kojima je Srbija važnija od svega više nećemo ratovati i koristićemo vaša znanja za bolji život građana i sticanje još većeg ugleda u svetu”, kazao je Nikolić.\nMeđunarodna saradnja je potrebnija više nego ikada, rekao je Nikolić i istakao da saradnjom s drugim zemljama, Srbija daje nesebičan doprinos globalnom miru i jača kredibilit u međunarodnim odnosima “koji je odjeknuo simboličkom snagom u periodu kad se proslavlja 70 godina od pobede nad fašizmom kada su pripadnici Vojske Srbije pozvani na dve najveće vojne parade” u čast tog jubileja.\n“Od Vojne parade u Beogradu, preko moskovskog Crvenog trga, do Tjenamena u Pekingu marširali su gardisti svojim jedinstvenim korakom na najvećim vojnim paradama koje je svet video”, dodao je Nikolić.\nPredsednik je istakao i da mladi oficiri postaju uzor generacijama s kojima će obezbediti mir u “slobodnoj, uspešnoj i u svakom smislu naprednoj Srbiji”.\n“Dosadašnja deco, završetkom školovanja tokom kojeg ste čuvali i negovali jednu od najslavnijih obrazovnih tradicija svoje zemlje preuzimate mesto slavnih predaka i junaka pobede. Slobodarske ideje, jedinstvene vojničke podvige baštinite kao nepresušni izvor snage i ponosa”, kazao je on.\nPredsednik je podsetio na Skupštinu u Kragujevcu 1913. godine koja je poručila da je “ova zemlja pripadala našim precima i da smo je mi našom krvlju osvojili”.\n“Škola koju ste završili je najbolji primer stalnog napretka i boljitka iz generacije u generaciju. Svake godine sve savremenija, ne dozvoljavajući da je život i savremene pedagoško-naučne tekovine prevaziđu, Vojna akademija doprinosi sveukupnom razvoju obrazovanja u Srbiji u istoj meri u kojoj Vojska Srbije doprinosi stvaranju i očuvanju države Srbije. I tako 165 godina!”, rekao je Nikolić.\nPredsednik je oficirima poručio da ih od prvog radnog dana očekuju svakodnevni izazovi i donošenje važnih odluka, da budu hrabri, da sve svoje znanje i svaku veštinu stave u službu otadžbine.\n“Od vaše umešnosti i stečenog znanja zavisiće uspešno izvršenje poslovnog zadatka, a istovremeno se podrazumeva da ćete biti u potpunosti i odgovorni za bezbednost ljudi pod vašom komandom”, naveo je Nikolić.\nPo prvi put su devojke najbolje rangirani kadeti. Prva u rangu je Bojana Regodić sa opštim uspehom 9,84, druga je Jelena Peković, a treća Iva Stanković.\nNajbolji u Kopnenoj vojsci je Marko Lakić sa prosekom 9,53, a u Ratnom vazduhoplovstvu i protiv-vazduhoplovnoj odbrani Boško Marković čiji je prosek 9,58.\nPredsednik Nikolić je uručio sablje najboljima, dok je ministar odbrane Bratislav Gašić uručio pištolje.\nNajbolji diplomci Medicinskog fakulteta VMA, a to su Goran Savić i Nataša Petković, sa opštim uspehom 9,90, i Ahmet Hadžiahmetagić s prosekom ocena 9,84, nagrađeni su paradnim bodežima.\nU programu svečanosti uz prelet vojnih aviona i helikoptera, učestvovali su Reprezentativni orkestar Garde, Umetnički ansambl “Stanislav Binički” i Ansambl narodnih igara i pesama Srbije “Kolo”.


Vježbanje usrećuje više nego novac? - BIGportal.ba\n12 Marta, 2020 12 Marta, 2020 0130\nJasno je da je vežbanje dobro za naše zdravlje, i fizičko i psihičko, ali ima mnogo više uticaja na psihičko zdravlje od vašeg materijalnog statusa, a istraživači sa Jejla i Oksforda su to i dokazali.\nNaučnici su prikupljali podatke o fizičkim aktivnostima i raspoloženju, a broj ispitanika je više od 1.2 miliona Amerikanaca, na osnovu čega su objavili i naučnu studiju.\nNaučnici su otkrili da oni koji vežbaju redovno, osećaju se loše samo 35 dana godišnje, dok se neaktivni ispitanici osećaju loše u proseku za 18 dana više.\nNaučnici su saznali da se fizički aktivni ljudi osećaju podjednako dobro kao i oni koji su neaktivni ali zarađuju 25.000 dolara više na godipnjem nivou. Previše vežbanja nije dobro!\nU studiji se navodi da fizička aktivnost može biti dobra za psihičko zdravlje u nekoj meri. Preporučuje se trening od tri do pet puta nedeljno u trajaju od 30 do 60 minuta.\nBiciklizam, aerobik, fitnes se tehnički ne računaju u timske sportove, ali takođe imaju pozitivan uticaj na celokuono zdravlje.


pink.rs | Vesić: Počela rekonstrukcija Karađorđeve ulice, rok 425 dana\nZamenik gradonačelnika Beograda Goran Vesić rekao je da je rekonstrukcija Karađorđeve ulice počela danas i da će posao trajati 425 dana.\nOn je naveo da će biti rekonstruisana kompletna Karađorđeva ulica, od Brankovog mosta do Beogradske tvrđave, kao i Savski kej u istom potezu.\n- Već smo uspeli da uklonimo železničke šine, u sredini će biti tramvajski saobraćaj...biće urađene nove trake za prolaz automobila, biće uređeni trotoari, a savsko šetalište će biti uređeno od Beogradske tvrđave do Brankovog mosta, na isti način na koji je uređena Sava promenada - pojasnio je Vesić.\nVrednost posla je 712 miliona dinara, a Vesić kaže da je siguran da će biti urađen na najbolji mogući način, te da će građani biti zadovoljni kada kompletna rekonstrukcija bude završena.\n- Rekonstrukcijom Karađorđeve ulice mi nastavljamo rekonstrukciju Savamale - rekao je Vesić i naveo da je Beogradska zadruga obnovljena, da se kreće sa rekonstrukcijom hotela "Bristol", te da će biti rekonstruisana i Savska ulica sa Savskim trgom.\nOsim toga, dodao je, do marta, aprila sledeće godine biće završena pasarela koja povezuje Kalemegdan sa Savskim kejom.\n- Na taj način rekonstruišemo čitav taj kraj, spuštamo Beograd na reke i pokazujemo da dosledno sprovodimo našu politiku u kojoj građane Beograda i Beograd približavamo našim rekama - dodao je Vesić.\nGradski urbanista Milutin Folić je rekao da će deo od Brankovog mosta do Beton hale biti uređen u duhu nove "hijerarhije" u saobraćaju.\nPodsetivši da će pešačku pasarelu od Kalemegdana do Savskog pristaništa krasiti skulptura, on je za Tanjug najavio da će skulpture biti postavljene i na prostoru od Brankovog mosta do Beton hale.\n- Jedan od predloga je da se na tom prostoru postavi jedna velika skulptura poznatog jugoslovenskog skulptora Dušana Džamonje i još jedna kod postamenta Brankovog mosta - rekao je Folić i dodao da je želja da se postavljenjem skulptura savremene umetnosti podigne kvalitet javnog prostora i Beograđanima približi umetnost.\nVesić: Počela rekonstrukcija Balkanske ulice


RTS :: Organska farma u Čurugu je jedna od najvećih u Evropi, kako se od stajnjaka dobija struja\nEkonomija Organska farma u Čurugu je jedna od najvećih u Evropi, kako se od stajnjaka dobija struja\nnedelja, 07. feb 2021, 05:43 -> 14:45\nAutor: Ljiljana M. Petrović\nOrganska farma u Čurugu je jedna od najvećih u Evropi, kako se od stajnjaka dobija struja\nNa poljoprivrednom dobru u Čurugu je pre više od decenije sagrađena energana na biomasu. Danas je jedna od najvećih organskih farmi u Evropi. Farma je čista kao apoteka, a fermentisani stajnjak miriše na profit.\nPoljoprivrednici Srbije imaju rešenje za izazove zelene i cirkularne ekonomije. Biopostrojenje na farmi sa 2.200 goveda prerađuje stajnjak i biomasu u električnu i toplotnu energiju, a organsko đubrivo omogućilo im je da sertifikuju 1.700 hektara organskih oranica.\nOne daju organske žitarice koje se koriste u jedinoj fabrici stočne biohrane u regionu.\n"Sada smo uključeni u preradu organskog neoplastnog otpada kao ta poslednja karika gde se vrši tretman i uništavanje otpada. Godišnje preko 7.000 tona organskog neoplastnog otpada završi u našem postrojenju i iskoristi se za proizvodnju električne energije i đubriva", kaže tehnički direktor Jovica Kosanović.\nKrave su slobodne, i uglavnom se same tele. Godišnje se isporuči 6.000.000 litara organskog mleka. Telad su na prvom mestu, doji ih robot za napajanje, a poslastica im je teleći musli.\n"Svako tele ima ogrlicu sa risponderom. Prilikom napajanja taj robot daje određenu količinu mleka na dnevnom nivou", ukazuje rukovodilac farme Aleksandar Vojkić.\nMinistarstvo poljoprivrede subvencioniše upotrebu obnovljivih izvora energije u agraru nacionalnim i IPARD merama.\n"U zavisnosti od sektora koji konkuriše – da li je to voće, povrće, sektor mesa ili mleka – moram da kažem da sektor mleka može da ostvari podsticaje IPARD-a i do dva miliona evra", navodi pomoćnik ministra poljoprivrede Aleksandar Bogićević.\nFarma je čista kao apoteka, a fermentisani stajnjak miriše i to na profit. Eksperimentalna proizvodnja piletine u skladu sa Pravilnikom o dobrobiti životinja omogućila im je prodaju za unapred poznatog kupca, po dva puta višoj ceni.\nČurug dokazuje da poljoprivreda budućnosti nije samo fabrika zdrave hrane već i energije sa značajnim edukativnim i turističkim potencijalom.\nMinistar za izvoz Velike Britanije za RTS: Novi sporazum će održati kontinuitet\nGde je u Srbiji kupljeno najviše nekretnina u martu\nVučić: Dolazak "Nideka" veličanstveni poklon za Srbiju\nVučić sa predstavnicima japanske kompanije "Nidek"\n20° C 14° C 22° C 20° C 15° C 7° C


Konkurs za švajcarsku podršku socijalno inovativnim projektima ističe 3. avgusta – In Medija\nDatum objave: 23.07.2018.\nRok podnošenje prijava za javne pozive za socijalno inovativne projekte, koje finansira Vlada Švajcarske kroz program Swiss PRO, ističe 3. avgusta 2018 godine, do kada zainteresovane organizacije civilnog društva i lokalne samouprave sa programske teritoriji1 mogu predložiti projekte usmerene na potrebe ranjivih grupa i njihovo socijalno uključivanje.\nKroz javni poziv namenjen civilnom sektoru, u kom pravo učešća imaju organizacije sa iskustvom u sprovođenju projekata usmerenih ka ranjivim grupama, program će podržati do 25 organizacija za sprovođenje projekata u vrednosti od 10.000 do 14.000 evra.\nS druge strane, program će kroz drugi poziv pružiti tehničku podršku, a zatim i sredstva za sprovođenje projekata u partnerstvu sa civilnim sektorom za najviše 10 lokalnih samouprava iz programske oblasti koje pripadaju III i IV grupi prema stepenu razvijenosti.\nUkupna vrednost fonda za podršku socijalno inovativnim projektima iznosi 420.000 evra.\nViše informacija o samom pozivu, kriterijumima za izbor korisnika, načinu konkurisanja kao i dokumentacija za prijavljivanje dostupne su na veb sajtu programa i stranici „Konkursi“: www.swisspro.org.rs/konkursi/javni-pozivi.


KOMENTATORI PRASNULI U SMEH! Teodosićeva MAGIJA u Beogradu, igrači Darušafake JOŠ TRAŽE LOPTU! /VIDEO/ :: Sportal\nVladimir Andonov - Vest objavljena: 22:44 - 05.03.2020\nBravura Teodosića sigurno će biti izabrana za jednu od najboljih, verovatno u čitavom takmičenju. On se prošetao pored igrača Darušafake, fintirao dodavanje, zbog čega je čitava odbrana "poletela" i nije znala gde je lopta, a Miloš je atraktivno, iza leđa rivala, asistirao za Đampaola Ričija kome nije bilo teško da poentira.\nLucidan potez Miloša Teodosića, koji je postigao 21 poen uz pet uspešnih dodavanja, zadivio je i strane komentatore koji su kroz osmeh prokomentarisali neverovatan potez igrača Virtusa.\nTim iz Bolonje će u četvrtfinalu igrati sa ekipom Monaka koju sa klupe predvodi Saša Obradović.\nEvropska košarka KK Virtus Bolonja Miloš Teodosić KK Darušafaka Evrokup


PRVA GODIŠNJA KONFERENCIJA LOKALNIH SKUPŠTINA: Vođeni razgovori o softveru za uvođenje e-parlamenta koji je razvio UNDP uz podršku švajcarske vlade\nStručnim panelima posvećenim digitalnim sistemima i inovacijama, kao i Ciljevima održivog razvoja UN, je u Skupštini AP Vojvodine nastavljena Prva godišnja konferencija lokalnih skupština.\nU okviru prvog panela, posvećenog digitalizaciji, E-parlamentu i modernizaciji rada lokalnih skupština, razgovarano je o softveru za uvođenje e-parlamenta, koji je razvio UNDP uz podršku švajcarske vlade. Kako je istakao Stevan Gostojić, UNDP konsultatnt, ova nova digitalna platfoma, nedavno pilotirana u Leskovcu i Pančevu, besplatna je i dostupna svim lokalnim skupštinama u Srbiji. Predstavnici lokalnih samouprava iznosili su izazove, iskustva i dileme sa kojima se susreću u ovom procesu.\nModerator ovog panela, generalni sekretar Skupštine APV, Nikola Banjac, istakao je da snažan impuls i pomoć za veoma važan proces digitalizacije stiže sa najviših državnih nivoa, i da u okviru ove, nacionalno važne strategije, parlamenti treba da iskažu spremnost, primer i inicijativu.\nPredstavnica Kancelarije za informacione tehnologije i elektronsku upravu Vlade Republike Srbije, Svetlana Jovanović, pozvala je predstavnike lokalnih parlamenata da se aktivno uključe u proces digitalizacije svog rada, naglašavajući da u tome imaju punu podršku, od ekspertske do finansijske, i republičke vlade i organizacija poput UNDP-i. Sa učesnicima konferecije, veoma korisna iskustva podelio je i Dejan Udovičić, predstavnik Narodne skupštine Republike Srpske, u kojoj je sistem elektronskoh upravljanja veoma uspešno implementiran. Na panelu se moglo čuti i da su benefiti od uvođenja E-parlamenta veoma veliki, a kao najvažniji su navedeni ušteda novca, ušteda vremena i povećanje efikasnosti.\n“Naš je zadatak da stvorimo isntitucionalni okvir i podršku za sve što je navedeno. U pogledu saradnje sa univerzitetima, vrata Skupštine AP Vojvodine i grada Novog Sada su potpuno otvorena”, rekao je sekretar Banjac, koji je ovom prilikom pozvao studente i fakultete da budu deo ovog procesa koji je i politika pokrajnske administracije.\nIzvor: Vebsajt Skupštine AP Vojvodine, 19.10.2018.


Šolc: NATO ne moze i nece direktno intevenisati u Ukrajini\nTanjug 19. aprila 2022. 23:31\nBERLIN – Nemački kancelar Olaf Šolc izjavio je da je važno sprečiti da se rat u Ukrajini proširi na druge zemlje, zbog čega „NATO ne može i neće direktno da interveniše u ratu“ u toj zemlji, prenosi AP.\nŠolc se suočava sa sve većim pritiskom unutar sopstvene vladajuće koalicije i glavne opozicione stranke da isporuči teško oružje kao što su nemački tenkovi Leopard, dodaje AP.\nMeđutim, Šolc je rekao da su Nemačka i njeni partneri u Grupi sedam industrijski najrazvijenijih zemalja zaključili da ima smisla slati sisteme koji se već koriste u Ukrajini, one kojima ukrajinske snage već znaju da rukuju kao što je npr. oružje iz sovjetskog doba koje još uvek imaju neki partneri NATO u istočnoevropskim zemljama, a zauzvrat zapadni partneri bi tim zemljama pomogli slanjem savremenog naoružanja.\nPosle razgovora sa predsednikom SAD Džozefom Bajdenom i drugim zapadnim liderima, Šolc je, kako navodi AP, rekao: „Svi mi ćemo nastaviti da podržavamo Ukrajinu, finansijski i vojno“.\nU razgovoru sa zapadnim saveznicima nemački kancelar je naglasio da su proizvođači vojne opreme ukazali da od oružja koje je neophodno Ukrajini mogu brzo da isporuče samo laka protivtenkovska i protivvazdušna borbena sredstva, preneo je Rojters.\n„Mi ćemo obezbediti potreban novac za kupovinu“, rekao je Šolc i dodao da je cilj da se ojača ukrajinska vojska tako da može da odbije ruske napade.


"Turski tok" obustavlja rad na nedelju dana - 18.06.2022, Sputnik Srbija\nZa period od 21. do 28. juna biće obavljeno redovno održavanje gasovoda "Turski tok", saopštio je "Gasprom". 18.06.2022, Sputnik Srbija\nKako se naglašava, obustava transporta gasa je blagovremeno dogovorena sa svim zainteresovanim stranama."Turski tok" - izvozni gasovod iz Rusije u Tursku preko Crnog mora. Projektni kapacitet je 31,5 milijardi kubnih metara gasa godišnje. "Turski tok" je namenjen za isporuke gasa Turskoj i zemljama Južne i Jugoistočne Evrope, preko turske teritorije.\nrusija, „turski tok“, energetika, rusija – ekonomija\n10:10 18.06.2022 (Osveženo: 10:12 18.06.2022)\nZa period od 21. do 28. juna biće obavljeno redovno održavanje gasovoda "Turski tok", saopštio je "Gasprom".\n"Transport gasa po oba kraka gasovoda "Turski tok" biće privremeno obustavljen u periodu od 21. do 28. juna 2022. godine zbog obavljanja planskog preventivnog održavanja", navodi se u saopštenju, objavljenom na Telegramu.\nKako se naglašava, obustava transporta gasa je blagovremeno dogovorena sa svim zainteresovanim stranama.\n"Turski tok" - izvozni gasovod iz Rusije u Tursku preko Crnog mora. Projektni kapacitet je 31,5 milijardi kubnih metara gasa godišnje. "Turski tok" je namenjen za isporuke gasa Turskoj i zemljama Južne i Jugoistočne Evrope, preko turske teritorije.


Beč: Sastanak grupe iz Minska o ratu na Južnom Kavkazu\nPovodom ponovnog izbijanja sukoba između Azerbejdžana i Armenije, kopredsjedavajući iz OSCE-ove Grupe iz Minska za rješavanje pitanja Nagorno-Karabaha sastaće se danas u Beču, najavio je portparol francuskog Ministarstva vanjskih poslova Romen Nadal.\nPrema podacima Kancelarije UN-a za koordinaciju humanitarnih poslova, najmanje 33 ljudi je poginulo, a više od 200 je ranjeno usljed eskalacije nasilja.\n“Kopredsjedavajući Grupe iz Minska francuski ambasador Pjer Anri, njegove kolege iz SAD-a i Rusije, sastaće se u Beču sa predstavnicima grupe i učestvovaće na sjednici Stalnog vijeća OSCE-a 5. aprila “, potvrdio je Nadal.\nSukob u Nagorno-Karabahu izbio je 1988. godine, kada je većinska armenska autonomna oblast zatražila otcjepljenje od Sovjetske Socijalističke Republike Azerbejdžan, prije proglašavanja nezavisnosti, nakon raspada Sovjetskog Saveza 1991. godine.\nSukobljene strane su se dogovorile o prestanku neprijateljstava 1994. godine.\nU septembru 2015. godine došlo je do eskalacije sukoba, pri čemu su suprotstavljene strane uzajamno optuživale jedna drugu za kršenje primirja.\nOSCE-ova Grupa iz Minska, kojom predsjedavaju SAD, Rusija i Francuska, posreduje u rješavanju sukoba u Nagorno-Karabahu od 1992. godine.


Crveni krst Doljevac sa decom iz Perutine i Knežice obeležio dva značajna datuma – Radio Koprijan\nhome Društvo, Vesti Crveni krst Doljevac sa decom iz Perutine i Knežice obeležio dva značajna datuma\nCrveni krst Doljevac sa decom iz Perutine i Knežice obeležio dva značajna datuma\nPosted on 17.10.2019. 17.10.2019.\nOvu nedelju karakterišu dva značajna dogadjaja Sv.dan borbe protiv siromaštva, koji se obeležava 17.oktobra i Sv. dan zdrave hrane 16.oktobar, a s obzirom na značaj zdrave ishrane u savremenim uslovima života, kao i sve rastući problem siromaštva u svetu, zaposleni i volonteri Crvenog krsta Doljevac aktivno su se uključili u obeležavanje ova dva datuma.\nU Crvenom krstu tokom cele godine, kako u izjavi Radio Koprijanu kaže Marija Milojević iz ove organizacije, brinu o najsiromašnijima, s obzirom na to da se u narodnoj kuhinji svakodnevno priprema 600 obroka za ugrožene, a više puta u toku godine donira se i garderoba. Danas će, kaže, aktivisti Crvenog krsta obići stanovnike našeg kraja koji žive na rubu egzistencije i podeliti im hranu koju su prethodnih dana sakupljali učenici iz naše opštine.\nInače, ovdašnji školarci bili su jako aktivni ove nedelje, a mnogi od njih učestvovali su i u organizaciji 16.oktobra, Sv. dana zdrave hrane. Naime, kako nam je rečeno u Crvenom krst, u sredu je sa učiteljicama, djacima i roditeljima u Knežici i Perutini zajedničkom radionicom, degustacijom zdrave hrane i malom tematskom priredbom obeležen ovaj dan.\nInače, u Srbiji je, prema podacima Kancelarije za ljudska i manjinska prava, aktuelno 267.949 korisnika novčane socijalne pomoći. U opštini Doljevac, prema podacima ovdašnjeg Centra za socijalni rad već nekoliko godina unazad, broj porodica koje žive od socijalne pomoći je oko 600.\nDanas, u svetu milijardi ljudi, preko 815 miliona pati od hronične neuhranjenosti, a 60% su žene. Gotovo pet miliona dece mlađe od pet godina umre od posledica neuhranjenosti. Takođe je važno napomenuti da i ako milioni gladuju, 672 miliona ljudi pati od gojaznosti, a dodatnih 1,3 milijarde je sa viškom kilograma (predgojazno).\nIstraživanja u Srbiji takodje pokazuju da su zastupljene pogrešne navike u ishrani u svim kategorijama stanovništva, od dece do starijih osoba, što predstavlja značajan faktor rizika od oboljevanja i umiranja od masovnih nezaraznih bolesti, od kojih u našoj sredini prednjače bolesti srca i krvnih sudova i maligne bolesti.\nSvaki peti odrasli stanovnik Srbije pri izboru načina ishrane nikad nije razmišljao o zdravlju. Dve trećine odraslih stanovnika slobodno vreme provodi neaktivno, a skoro trećina zaposlenih se bavi sedenternim tipom posla. Porastao je i procenat dece i omladine koji su slobodno vreme koristili bez fizičke aktivnosti.


“Miloš Veliki” – od Obrenovca do Preljine – Radio Požega 94.7 FM\nPožega, 19. avgust 2019. – Novi auto-put „Miloš Veliki”, na deonici od Obrenovca do Ljiga, svečano je juče otvoren za saobraćaj. Put je otvoren uz vatromet i pesmu „Igrale se delije”, a u prisustvu velikog broja građana, predsednika Aleksadnra Vučića, ministara, gostiju iz regiona i Kine, čija je firma radila na izgradnji puta.\nPrilikom obilaska trase, predsednik Vučić je istakao da je na taj put Srbija čekala više od 70 godina i da sve što se gradi ima za cilj spajanje srpskog naroda. Trasa autoputa E-763 predstavlja krak Transevropske magistrale koja povezuje njen osnovni pravac od Gdanjska do Atine i Istanbula sa Jadranskim morem i lukom Bar, kaže za naš radio Svetlana Milinski, šef nadzora deonice 5 ispred Koridora Srbije.\nNovi auto-put od Obrenovca do Ljiga je dužine 62,7 kilometara, a čine ga deonice: Obrenovac – Ub dužine 26,23 kilometara, Ub – Lajkovac dužine 12,5 kilometara, gde se zbog lošeg kvaliteta prilikom izgradnje deo u ukupnoj dužini od 2,5 km morao sanirati i Lajkovac – Ljig dužine 23,98 kilometara. Tako će s deonicom Ljig – Preljina, koja je već u saobraćaju od juče, u saobraćajnoj funkciji biti ukupno 103,06 km autoputa E-763 Beograd – Južni Jadran.\nDeonica Obrenovac – Ljig je projektovana za brzine od 130 km/h, širine je 28,4 metra s brzom, srednjom i zaustavnom trakom i čine je 42 mosta i nadvožnjaka, gde je najduži most dugačak preko 580 metara, a na njoj je bezbednosti radi i oko 200 kilometara odbojne ograde. Ovu deonicu čine tri petlje – Ub, Lajkovac, Ljig, četiri naplatne rampe, tri bočne i čeona Obrenovac. Putarina na novootvorenoj deonici naplaćivaće se od 1. septembra, dodaje Svetlana Milinski…\nDo 2021. godine biće završene i deonice Surčin – Novi Beograd i Čačak – Požega, što je od ogromnog značaja za Srbiju i povezivanje sa Crnom Gorom i BiH i građane koji tamo žive.


Reciklaža - Ekologo DOO za čistiju budućnost - O namaEKOLOGO 036 DOO\nNaša kompanija je nastala kao rezultat shvatanja potrebe za održivim privrednim razvojem. Održivi razvoj je skladan odnos ekologije i privrede, kako bi se prirodno bogatstvo naše planete sačuvalo i za buduće naraštaje. Može se reći da održivi razvoj predstavlja generalno usmerenje, težnju da se stvori bolji svet, balansirajući socijalne, ekonomske i faktore zaštite životne sredine. Osnovna privredna aktivnost koja doprinosi održivom razvoju je reciklaža.\nReciklaža je izdvajanje materijala iz otpada i njegova ponovna upotreba. Sakupljanje otpada, izdvajanje, prerada i izrada novog proizvoda su karike u lancu reciklaže. Otpad nije dovoljno samo smanjivati i izbegavati. Potrebno ga je razdvajati na mestu nastanka prema vrstama otpada jer samo odvojeno sakupljeni otpad može se iskoristiti.\nZaštita životne sredine (otpadni materijali degradiraju životni ambijent, pa se reciklažom štiti čovekova okolina),\nU skladu sa napred navedenim, otvoreni smo za saradnju sa svim pravnim subjektima i fizičkim licima koji žele da budu karike u lancu reciklaže. Ako ste Vi generatori otpada, naš posao je da Vam omogućimo da odlažete i na pravilan način upravljate opasnim otpadom kako bi svoje poslovanje prilagodili zakonskim i podzakonskim aktima vezanim za zaštitu životne sredine.\nNAŠA ODGOVORNOST DANAS, ČISTIJA I ZDRAVIJA BUDUĆNOST!


Dodik nakon posjete Turskoj: Auto-put je prioritet, u planu izgradnja kraka "Turskog toka" | BL Portal\nDodik nakon posjete Turskoj: Auto-put je prioritet, u planu izgradnja kraka “Turskog toka”\n17. Marta 2021. 17:38\nIzgradnja auto-puta Beograd – Sarajevo – Beograd, doprinijeće napretku cijelog regiona, a posebno BiH, izjavio je srpski član i predsjedavajući Predsjedništva BiH Milorad Dodik.\nKomentarišući, jučerašnji sastanak u Ankari sa turskim predsjednikom, naglasio je da je turski predsjednik Redžep Tajip Erdogan spreman da kroz BiH, izgradi i krak gasovoda “Turski tok”, ali da je auto-put prioritet.\n“Dogovoreno je da nastavimo aktivnosti operacionalizacije projekta auto-puta što je za nas veoma važno. I ono što meni daje raspoloženje jeste upravo to da je na toj trasi dogovoreno jednako će se finansirati izgradnja gasovoda, koji se nastavlja na ovaj ‘Balkanski’, to jeste ‘Turski tok’, koji bi trebalo da dođe u Republiku Srpsku, a i naravno jednim krakom da ide prema Federaciji BiH. Da se napravi jedan kružni dotok gasa koji bi trebao da omogući dobro snabdijevanje kao preduslov za jačanje investicija”, rekao je Dodik za RTRS.\nTags: ato-put, Milorad Dodik, Turska, Turski tok\nSutra imenovanja predsjednika opštinskih sudova u Federaciji BiH\nNema odmora van zemlje: Slovačka zabranila napuštanje države tokom praznika


"Policija je jedan od najvažnijih identiteta Srpske"\nZvaničnici Srpske čestitali krsnu slavu MUP-a\nPredsjedavajući i srpski član Predsjedništva BiH Milorad Dodik čestitao je krsnu slavu - Svetog arhangela Mihaila ministru unutrašnjih poslova Republike Srpske Draganu Lukaču, direktoru Policije Siniši Kostreševiću i svim pripadnicima Ministarstva unutrašnjih poslova /MUP/, ističući da su policija i MUP jedan od najvažnijih identiteta Republike.\n"Želim da i u budućnosti raditi profesionalno, realizujete zacrtane ciljeve i radite na jačanju Ministarstva unutrašnjih poslova Republike Srpske kako bi njeni građani bili još bezbjedniji i sigurniji", naglasio je Dodik.\n"Naša policija je tokom svog postojanja prošla kroz razna iskušenja, ali uprkos svemu pa čak i željama mnogih za njenim ukidanjem, ona je danas stasala u jedan od najpouzdanijih i najsnažnijih simbola Republike Srpske. MUP Srpske je sigurno jedna od najboljih policijskih agnecija u regionu", istakao je Dodik.\n"Još jednom svim pripadnicima MUP-a Republike Srpske želim srećnu slavu, kao i mnogo zdravlja, sreće i uspjeha u privatnom i profesionalnom životu, posebno u vrijeme pandemije tokom koje su dali i daju veliki doprinos u zaštiti zdravlja naših građana", poručio je Dodik.\nMUP Republike Srpske proslavalja danas krsnu slavu - Svetog arhangela Mihaila.\nPredsjednik Republike Srpske Željka Cvijanović uputila je čestitku ministru unutrašnjih poslova Srpske Draganu Lukaču, direktoru Policije Siniši Kostreševiću i svim pripadnicima Ministarstva unutrašnjih poslova /MUP/ povodom krsne slave - Svetog Arhangela Mihaila.\n"Pripadnicima MUP-a, prije svega, čestitam na profesionalnom i patriotskom odnosu prema ovom časnom, ali odgovornom i teškom zanimanju. Ministarstvo unutrašnjih poslova, kao stub bezbjednosti i čuvar našeg poretka i garancija da će naši građani živjeti mirnije i bezbjednije, a obaveza institucija je da kontinuirano ulaže u policijske resurse i stvara potrebne uslove za njihov rad i funkcionisanje", ističe se u čestitki.\nCvijanovićeva je naglasila da su uloga i angažman pripadnika MUP-a izuzetno značajani u vremenu kada se Republika Srpska suočava sa brojim izazovima, među kojima su migrantska kriza i borba u sprečavanju širenja epidemije virusa korona.\n"Obilježavanje krsne slave prilika je da se sa posebnim poštovanjem i zahvalnosti podsjetimo na pripadnika policije koji su u proteklom odbrambeno-otadžbinskom ratu, braneći pravo na slobodu srpskog naroda, dali svoje živote ili dijelove tijela. Uvjerena da ćete i u budućnosti biti snažni čuvari mira i stabilnosti, snaga i ponos Republike Srpske, još jednom vam čestitam krsnu slavu - Svetog Arhangela Mihaila", navodi se u čestitki predsjednika Republike Srpske.\nPredsjednik Srpske je iskrene čestitke uputila u ime građana Republike Srpske i u svoje ime.\nPredsjedavajući Savjeta ministara Zoran Tegeltija uputio je čestitke ministru unutrašnjih poslova Republike Srpske Draganu Lukaču, direktoru policije Republike Srpske Siniši Kostreševiću i svim pripadnicima Ministarstva unutrašnjih poslova /MUP/ Republike Srpske povodom krsne slave, Svetog arhangela Mihaila.\n"Ministarstvo unutrašnjih poslova garant je mira i stabilnosti Republike Srpske i svih njenih građana. Unapređenjem svojih kapaciteta, radeći u skladu sa Ustavom i zakonima, MUP Republike Srpske dosegao je visoke profesionalne standarde i stekao poštovanje i povjerenje građana, ali i drugih policijskih agencija", istakao je Tegeltija.\nMUP I POLICIJA GARANT BEZBJEDNOSTI SRPSKE\nPredsjednik Narodne skupštine Republike Srpske Nedeljko Čurilović čestitao je krsnu slavu Svetog arhangela Mihaila pripadnicima Ministarstva unutrašnjih poslova /MUP/ i Policije Republike Srpske za koje je rekao da su garant bezbjednosti Srpske.\n"Ministarstvo unutrašnjih poslova i Policija Republike Srpske su garant bezbjednosti Republike Srpske koji svojim profesionalim radom daju značajan doprinos njenoj bezbjednosti, stabilnosti i razvoju, u skladu sa Ustavom i zakonom. Ponosni smo na jačanje kapaciteta policije i MUP-a Republike Srpske, koji će, kao i do sada, imati punu podršku Narodne skupštine", nave je Čubrilović u čestitki, koju je uputio u svoje i u ime parlamenta Srpske.\nOn je naglasio da je Republici Srpskoj potrebna efikasna, profesionalna i moderno opremljena policija da bi mogla adekvatno da djeluje u skladu sa bezbjednosnim izazovima.\n"Svim pripadnicima MUP-a i Policije Republike Srpske želim da se zahvalim na naporima koje ulažete kako bi se svi građani Republike Srpske osjećali bezbjedno", napisao je Čubrilović u čestitki upućenoj ministru Draganu Lukaču i direktoru Policije Siniši Kostreševiću.


Udruženje manjinskih akcionara Srbije traži obustavljanje privatizacije\nZaustaviti rasprodaju imovine\nBEOGRAD - Udruženje manjinskih akcionara Srbije održaće sutra protest u 14 časova u Pionirskom parku preko puta Savezne skupštine. Ovo Udruženje, koje zastupa 120.000 akcionara, zajedno će sa Udruženjem vojnih akcionara koje zastupa 15.000 članova, od nadležnih republičkih organa zatražiti hitno zaustavljanje rasprodaje državne i društvene imovine, kao i obustavljanje primene sadašnjeg Zakona o privatizaciji.\nKako za Glas kaže Mara Isaković, predsednik Koordinacionog odbora Udruženja akcionara za Beograd, najveći problem je što 4,5 miliona ljudi u Srbiji nije obuhvaćeno akcijama od privatizacije.\n- Ogroman broj radnika u Srbiji godinama je radio i puno se odricao da bi se izgradile nove fabričke hale, a danas ispada da samo privilegovani mogu dobiti akcije - kaže Mara Isaković.\nUdruženje zahteva da se, u roku od 60 dana, donese novi zakon o privatizaciji, kao i hitan zakon o reviziji privatizacije, koju bi uradila državna Agencija koju treba osnovati. Članovi Udruženja nisu protiv privatizacije i ističu da traže novi model privatizacije.\nUdruženje vojnih akcionara traži da se zaustavi rasprodaja vojne imovine i da se na imovinu koja se namerava prodati izvrši upis akcija tako da 70 odsto sredstava od prodaje ide na jačanje oružanih snaga, borbene gotovosti, podizanja standarda vojnika, izgradnju stanova i isplatu zaostalih plata i penzija, dok 15 odsto sredstava treba da pripadne vojnim akcionarima i Privatizacionom registru za podelu akcija ostalim građanima Srbije.\nSvi ovi zahtevi upućeni su Predragu Bubalu, ministru za privredu i privatizaciju 12. oktobra, ali u Udruženju kažu da nikakav odgovor još nije stigao.\nSloba prodaje vilu za pola miliona evra\nŽivu skupljali golim rukama\nMinistri moraju na prozivku\nNastavnik čekićem udario đaka


::Inđija: 43. sednica Opštinskog veća\nDanas su zasedali članovi opštinskog veća Inđija koji odobrili sufinansiranje tekućih rashoda i izdataka Itaka Art centra d.o.o. Inđija kao drugog subjekta u kulturi. Ovim bi trebalo da se preduzeću Itaka Art centar dodele sredstva u visini od 3 miliona dinara. Inđijski većnici usvojili su informaciju o realizaciji budžeta opštine Inđija za prvih 5 meseci ove godine, a takođe je izmenjen Pravilnik o unutrašnjem uređenju i sistematizaciji Opštinske uprave Inđija.\nPostavio dana 09. 06. 2014. rtv mega\n::Pećinci: Pokrajina sufinansira mere aktivne politike zapošljavanja\nPokrajinski sekretarijat za privredu, zapošljavanje i ravnopravnost polova učestvuje u sufinansiranju programa i realizaciji mera aktivne politike zapošljavanja u opštini Pećinci, koje su predviđene Lokalnim akcionim planom za ovu godinu. Od sredstava namenjenih zapošljavanju pripravnika i sprovođenju javnih radova Sekretarijat će učestvovati sa 3 miliona dinara, dok će pećinačka Lokalna samouprava za ove namene obezbediti blizu 4,5 miliona dinara.\n::Promocija opštine Ruma na aerodromu\nNALED će u narednih 12 meseci na beogradskom aerodromu "Nikola Tesla" promovisati sedam opština koje imaju sertifikat o povoljnom poslovnom okruženju. Pogodnosti investiranja u opštinama Kovačica, Kula, Nova Varoš, Odžaci, Pirot, Smederevo,Ruma, kao i u Pokrajini Vojvodini, predstaviće se u okviru četvrtog ciklusu kampanje "Čekirajte se za bolje poslovanje: investirajte u Srbiju", koju NALED sprovodi u saradnji s Pokrajinskim sekretarijatom za međuregionalnu saradnju i lokalnu samoupravu i beogradskim aerodromom.\n::Stara Pazova: Svetsko kviz prvenstvo\nSvetsko kviz prvenstvo, za takmičare iz Srbije, održano je u Staroj Pazovi. Takmičenje se odvijalo simultano u zemljama svih krajeva sveta, počelo je istovremeno u svim mestima gde se održavalo, a rezultati su se obrađivali najpre na lokalnom nivou, a potom je objavljena jedinstvena lista. Ove godine Srbije je osvojila 4. mesto. Pobednik Šampionata za Srbiju je Aco Brajković iz Arilja, koji je sa 162 osvojena poena u generalnom plasmanu zauzeo 4. mesto na svetu, ostavivši iza sebe neke od najvećih zvezda svetskog kvizinga.\n::Uhapšen bivši predsednik opštine Stara Pazova\nU nastavku akcije na suzbijanju zloupotreba u postupku javnih nabavki, policija u Sremskoj Mitrovici po nalogu Višeg javnog tužilaštva uhapsila je bivšeg predsednika opštine Stara Pazova i još četiri osobe zbog postojanja osnova sumnje da su počinili krivično delo zloupotreba službenog položaja, zloupotreba položaja odgovornog lica i falsifikovanje službene isprave.


Dačić: I Tadić i Nikolić su eurofanatici, ja sam nacionalist - Klix.ba\nDačić: I Tadić i Nikolić su eurofanatici, ja sam nacionalist\n12.6.2012. u 14:10\nPredsjednik Socijalističke partije Srbije (SPS) Ivica Dačić izjavio je danas da će početi razgovore o novoj vladi sa Srpskom naprednom strankom (SNS) ako se pokaže da je nemoguće doći do parlamentarne većine s Demokratskom strankom (DS).\nDačić je novinarima u Beogradu rekao da više "ne postoji priča da podrškom (lideru DS-a Borisu) Tadiću podržavate proevropsku vladu", jer je očigledno da je i Tomislav Nikolić prihvatljiv za EU i međunarodnu zajednicu.\nPredsednik SPS-a je kazao da se od njega očekuje da podrži Tadića kao proevropsku varijantu, dok iz međunarodne zajednice podržavaju Nikolića, i dodao: "Ovo je jedan lud svijet".\n"Nikolića telefonom zove državna sekretarka SAD-a Hillary Clinton, a evropski komesar za proširenje Štefan Fuele mu dolazi na inauguraciju", rekao je Dačić i dodao da su Tadić i Nikolić "eurofanatici", a da je on veći nacionalist od obojice.\n"Nije ovdje više pitanje ko je za Evropu, a ko nije. Ja sam u odnosu na Tadića i Nikolića veći nacionalist, a i Tadić i Nikolić su eurofanatici", naveo je predsjednik SPS-a.\nGovoreći o telefonskom pozivu Hillary Clinton predsjedniku Srbije Tomislavu Nikoliću, Dačić je kazao: "Ispada da se pamte samo oni koji obavljaju visoke funkcije", i da bi mu se zbog toga možda isplatilo da bude "premijer u drugoj kombinaciji".\n"Meni bi se možda više isplatilo da budem premijer u nekoj drugoj kombinaciji nego ovdje da podržavam nešto za šta kažu da je proevropski, a sa druge strane mu (Nikoliću) Evropljani i Amerikanci odaju počast", rekao je Dačić.\n"Ja kada odem u Ameriku teško mogu da se sretnem s nekim od ministara, a Nikolića zove državni sekretar SAD-a", rekao je lider socijalista, javila je agencija Beta.\nOn je dodao da u slučaju da propadnu eventualni pregovori socijalista i naprednjaka postoji mogućnost da vladu formiraju DS i SNS, ili će se ići na nove izbore.\nPrema njegovim riječima, za koaliciju oko socijalista je teško prihvatljiv prijedlog o zamrzavanju penzija i plata u javnom sektoru.\nDačić je dodao da je SPS 2008. godine podržao formiranje proevropske vlade, a da su ga pojedini u međunarodnoj zajednici doživljavali kao nužno zlo.\nCape Town: Odluka o ekstradiciji ubice Arkana 12. jula\n12.06.2012. u 13:52


Problemi vantelesne oplodnje u Srbiji - Društvo - Dnevni list Danas\nPočetna » Društvo » Problemi vantelesne oplodnje u Srbiji\nPodzakonska akta Zakona o biomedicinski potpomognutoj oplodnji iz 2017. godine nisu doneta ni u 2018. godini\nProblemi vantelesne oplodnje u Srbiji\nSuprug i ja smo se, nažalost, kasno upoznali, počinje priča J.M. koja je godinama pokušavala da ostane u drugom stanju upuštajući se u proceduru vantelesne oplodnje.\n0Piše: S. Kosorić 31. decembra 2018. 16.03 Izmenjeno: 16.12\nFoto: Pixabay / 3907349\nU startu je znala da njene godine premašuju gornju granicu koja je propisana kao uslov da bi VTO bila finansirana iz budžeta, odnosno iz Republičkog fonda za zdravstveno osiguranje.\n“Imaš 42 godine, probudiš se sa 43 i više nisi u igri”, rekla bi predsednica udruženja Šansa za roditeljstvo Sandra Jovanović.\nImajući u vidu cenu procedure VTO koja se kreće od 3.000 do 5.000 evra, kao i prosečnu platu u Srbiji od nešto više od 400 evra, jasno je u šta je većina pacijenata prinuđena da se upušta. Oni se zadužuju, podižu kredite, što im na kraju nije nikakva garacija da će postići cilj – dobiti jedno živorođeno, zdravo dete, kako bi rekli doktori.\nLutajući od državne do privatne klinike, pa opet do državne, J.M. je pokušala gotovo sve metode – i inseminaciju i VTO, radila je i zamrzavanje embriona – sve bez uspeha. Nije pokušavala samo donaciju, o kojoj, kako kaže, nije ni razmišljala.\nI da jeste, zbog nje bi morala da putuje u inostranstvo. U njenoj državi već godinu i po dana je na snazi Zakon koji ovu proceduru odobrava, ali se ona i dalje ne sprovodi, jer Pravilnika, koji bi trebalo odredi kako će se i šta raditi, još uvek nema, iako je rok od 18 meseci, koji je ministar zdravlja Zlatibor Lončar najavio prošlog proleća, istekao 1. decembra.\nUmesto toga, poslednji Pravilnik donet je 31. avgusta, ali na zakon iz 2009. godine.\n„Mi imamo novi pravilnik za stari zakon i novi zakon koji nema njedan pravilnik“, kaže Jovanović.\nPrethodni Pravilnik donet je nekoliko meseci ranije, a sledeći je najavljen već za januar 2019, budući da propusta još uvek ima, mada struka insistira na tome da im cilj nije donošenje novih propisa na svakih šest meseci, već da oni budu dobri i usklađeni sa standardima Evropske unije.\nPostoji saglasnost da pacijenti u 90 odsto slučajeva, kada zbog VTO odlaze u inostransto, odlaze upravo zbog donacije, što se nije pokazalo kao dovoljan podsticaj da se ova oblast konačno uredi, iako za bolnice, kako tvrde stručnjaci, ovo ne predstavlja tehnički problem.\n“Najviše se čeka na pravilnike koji se odnose na donaciju, naravno zakon treba da ima i pravilnike koji se tiču laboratorije, ustanova, načina funkcionisanja itd, ali nas, pacijente, zanima donacija”, kaže Jovanović, navodeći neke od smernica koje bi on trebalo da sadrži: ko sme da bude donator, ko primalac ćelija, kako će se uopšte raditi procedura, itd.\nNaš novi Zakon dozvoljava ženi bez partnera da ide u proces vantelesne oplodnje, pa je potrebna regulativa i za taj deo, dodaje ona.\nZapostavljanje ovog problema otvara još jedno pitanje – da li država ima pravo da krši ustavno pravo žene da bude majka.\nIako neki stručnjaci granicu od 42 godine pravdaju činjenicom da stopa živorođene dece s godinama starosti opada, doktorka Vesna Kopitović smatra da su država i struka u obavezi da pomognu ženi u ostvarivanju ovog prava, ako ne na taj način, onda da nađu alternativu.\n“Naša obaveza je da lečimo, prema tome za mene nema starosnih granica, svaka žena ima pravo da rodi. Država je ta koja daje modalitet lečenja i u obavezi je da zdravstvena zaštita bude dostupna svima, a alternativa nakon 42. godine jeste donacija jajnih ćelija, kao i u razvijenim zemljama”, smatra Kopitović.\nMnoge pacijentkinje slažu se u oceni da je pristup lekara u državnim ustanovama nedovoljno individualan.\nDok J.M. nije bila u mogućnosti da konkuriše za proceduru preko RFZO, iako su joj nalazi bili bolji od mnogih žena mlađih od nje, ovakav “uprosečen sistem”, kako kaže, lišilo je ove mogućnosti.\nPacijentkinja J.V. je, tokom pokušaja inseminacije na GAK Narodni front stekla utisak da, ne samo da se ova procedura uzima zdravo za gotovo, kao nešto što je unapred osuđeno na neuspeh, već joj je, nakon prelaska na privatnu kliniku, rečeno da joj lekovi koji su joj bili propisani na Narodnom frontu nisu odgovarali.\nIz Uprave Narodnog fronta dobili smo odgovor da “svaka pacijentkinja posebno dobija terapiju, strogo individualno”.\nRekli su nam i da nemaju tačan podatak o uspešnosti inseminacije, što inače, ne spada u proceduru vantelesne oplodnje.\n“Mnoge pacijentkinje više se nikad ne jave u našu ustanovu”, rekli su i dodali: “Stimulacije za inseminaciju su izuzetno blage, a u većini slučajeva se rade i bez stimulacije, u takozvanom spontanom ciklusu, tako da su rizici od komplikacija minimalni. Dosadašnja praksa je da se pacijenti ne proveravaju telefonski”, poručili su.\nOd jedne privatne klinike u Beogradu dobili smo informaciju da se procedura inseminacije u njihovim podacima o uspešnosti računa kao jedan od procesa lečenja steriliteta, dakle zajedno sa vantelesnom oplodnjom.\nPacijentkinji J.V, osim toga, prilikom pokušaja da obavi vantelesnu oplodnju u državnoj ustanovi, nije odgovarao način na koji je ovaj proces tekao, mada, kako kaže, mnogim ženama taj tempo ne predstavlja problem.\n“Priroda mog posla nije mogla da se usaglasi sa tim. Sve se svodilo na to da treba maksimalno da se posvetim tome što radim, da zapostavim ostale društvene uloge. Savetovali su me i da otvorim bolovanje dok ta procedura traje, a ja, niti sam kao honorarac bila u mogućnosti to da uradim, niti je priroda mog posla dozvoljavala da po nekoliko sati provodim u čekaonici”, priča J.V.\nNju je odbilo i to koliko vremena se posvećuje dokumentaciji, tome da nijedan bris ne istekne, da su svi papiri na broju. Narodni front, s druge strane, ističe da je administracija, kao deo postupka, važan svuda u svetu, a ne samo kod nas.\nMnogo je nepravilnosti u vezi sa problemom neplodnosti kojima je potrebno pozabaviti, ali za početak je važna edukacija, i to ne samo građana, nego i lekara u domovima zdravlja, a razlog je, između ostalog taj što u Srbiji postoji 400.000 parova koji se bore sa problemom neplodnosti\n„Ljudi koji nisu dovoljno informisani duže čekaju, vreme im prolazi, ne odlaze kod lekara, ne rešavaju problem“, upozorava Jovanović.\nBesplatno zamrzavanje embriona ne podrazumeva i odmrzavanje\nPoslednjim Pravilnikom iz avgusta 2018. godine omogućena je procedura zamrzavanja embriona na račun budžeta. Ipak, celokupan proces, koji podrazumeva i odmrzavanje i dodatni transfer, nije predviđen budžetom. To znači da parovi moraju sami da finansiraju ta dva koraka. Iz tog razloga, neke klinike uopste ne rade zamrzvanje embriona, kaže Sandra Jovanović.\nDozvoljeno tri postupka na račun budžeta\nNa račun budžeta Republike Srbije dozvoljena su tri pokušaja VTO uz uslove da se ne prelazi starosna granica preko 42 godine, da su iscrpljene druge mogućnosti lečenja steriliteta, da je pored lečenja i dalje prisutan problem neplodnosti, da je očuvana funkcija jajnika i da je indeks telesne mase ispod 30 (BMI). Pre ulaska u proces VTO na račun budžeta, potrebno je uraditi tri procedure inseminacije. Neke opštine omogućavaju i četvrti postupak VTO, nakon tri neuspešne iz državnog budžeta, a Beograd je poslednji put finansirao ovu proceduru 2012. godine, jer, kako kažu, ovo nije planirano budžetom grada.\ninseminacija, neplodnost, Vantelesna oplodnjaBeograd\nUgljanin sa kandidatima za odbornike u Sjenici


Šta je Zvezdin novi napadač govorio kada ga je letos Partizan želeo... - Sportske.net\nŠta je Zvezdin novi napadač govorio kada ga je letos Partizan želeo...\nDanas je poručio da ''diše za Zvezdu'', a letos...\nLalatović sipa so na Partizanovu ranu!A sada i zvanično, Zvezda još jača! Partizane, uzalud si ga tražio, pa on ''diše za crveno-bele boje''!Posle serije loših, stigla i jedna veoma dobra vest u Humsku! I to baš pred derbi!Novi potpis na ''Marakani'' - Želeo ga Partizan, dovela ga Zvezda!Kosović nema dilemu, imenovao dvojicu najopasnijih u redovima "večitog" rivala!\nLetos je Partizan bio veoma zainteresovan za ovog talentovanog napadača, najperspektivnijeg crnogorskog fudbalera u poslednje vreme.\nBivši pomoćni trener crno-belih Andrija Delibašić je tada upozoravao upravu crno-belih da ima još zainteresovanih klubova, sa većim finansijskim mogućnostima i da bi Partizan trebalo da požuri ako želi Krstovića, ali do realizacije transfera nije došlo.\nU to vreme, Nikola Krstović je prokomentarisao Partizanovo interesovanje, priznajući da mu je prijatno zbog toga i da bi voleo da zaigra u Partizanu.\n''Naravno da bih voleo i da prija interesovanje Partizana. Partizan, Crvena zvezda, Dinamo i Hajduk su velika čatvorka jugoslovenskog fudbala i san svakog dečaka koji počne da se bavi fudbalom je da zaigra u nekom od pomenutih klubova.\nInteresovanje Partizana baš prija. Mene nije niko kontaktirao, a svi zainteresovani klubovi razgovaraju sa mojim menadžerom Rajom Božovićem.\nOno što znam je da postoji interesovanje klubova iz inostranstva, mnogo skauta je bilo da me gleda, kako na utakmicama u dresu Zete, tako i na mečevima u kojima sam nosio dres sa državnim grbom. Nisam opterećen odlaskom iz Zete'', rekao je Krstović početkom juna za ''Sport klub''.\nA njegovu prvu izjavu posle današnjeg potpisivanja ugovora sa Crvenom zvezdom možete da pogledate u prilogu.


Američki predsednik Donald Tramp prihvatio je večeras ostavku državnog tužioca SAD Džefa Sešonsa.\nU pismu koje je poslato Trampu Sešons je, između ostalog naveo i: "Kao što ste tražili, podnosim ostavku". Takođe, on je preuzeo zasluge za skoro smanjenje porasta nasilnih zločina, ali i za čvrst stav koji je ispoljio prema osobama koje ilegalno borave u SAD, kao i bandama.\nAmerički predsednik je na Tviteru napisao da će novi vršilac dužnosti državnog tužioca biti šef Sešnsovog kabineta, Met Viteker, te da će trajna zamena naknadno biti nominovana: "Zahvaljujemo se državnom tužiocu Džefu Sešonsu za njegov rad i želimo mu sve najbolje".\nInače, Sešons je ranije vršio dužnost i senatora za Alabamu, te je bio među prvim pristalicama Trampa. Uprkos tome, on skoro momentalno postao deo mnogih kontroverzi nove američke Vlade, a i već neko vreme nije imao najsjajniji odnos sa predsednikom zbog istrage vezane za Rusiju.\nTramp je nekoliko puta javno napadao Sešonsa, uključujući i agresivne objave na Tviteru, nakon što se državni tužilac u martu prošle godine, samo dva meseca kako je Tramp postao predsednik, povukao iz istrage u rusko mešanje u američke izbore koji su održani 2016. Sešonsovoj odluci prethodilo je otkriće da je imao dva sastanka sa tadašnjim ambasadorom Rusije u SAD o kojima niko nije bio obavešten.\nSešons nije otkrio informacije o razgovorima kada je upitan pod zakletvom tokom saslušanja održanog početkom 2017. godine oko potencijalne saradnje Trampove kampanje sa Moskvom. Nakon što se saznalo za tajne sastanke, upućeni su pozivi da državni tužilac SAD podnese ostavku, ali on to tada nije učinio.\nU maju 2017. godine zamenik državnog tužioca Rod Rosenstajn angažovao je specijalnog savetnika Roberta Milera da nadgleda istragu nakon što je Tramp otpustio direktora FBI Džejmsa Komija. Ta istraga i dalje traje, a predsednik SAD je konstantno omalovažavao Sešonsa što je tražio da bude isključen iz nje jer je smatrao da je državni tužilac trebao da bude saveznik koji će ga braniti od optužbi da je njegova kampanja imala saradnju sa Rusijom.\nSešons: Ostaću državni tužilac dok god Tramp želi\nTramp razočaran: Vreme će pokazati sta će biti sa Sešonsom\nPONOVIO I OPTUŽBE Tramp ponovo kritikovao Sešnsa zbog v.d. FBI\nTokom rasprave koja se dogodila sredinom avgusta ove godine, Tramp je napao Sešonsa tokom televizijskog intervjua, dan nakon što je njegov bivši advokat Majkl Koen priznao krivicu za prestupe u finansijskom segmentu kampanje, a bivši menadžer koji je bio zadužen za nju, Pol Manafort osuđen za prevaru. Presuda, ali i priznanje su usledili zbog Milerove istrage. Tramp je tom prilikom izjavio i: "Dodelio sam funkciju državnog tužioca osobi koja nikada nije preuzela kontrolu nad Ministarstvom pravde". Inače, u SAD državni tužilac je na čelu Ministastva pravde.\nNa opasku, Sešons je odgovorio saopštenjem u kom je, između ostalog, naveo: "Preuzeo sam kontrolu nad Ministarstvom pravde onog dana kada sam položio zakletvu... Dokle god sam ja na mestu državnog tužioca, odluke ministarstva neće biti pod uticajem političkih razmatranja", piše "Gardijan".\nTramp: Ne poznajem Meta Vitekera\nTRAMP ODLUČNO "Ne planiram da otpustim Rozenstajna"\nTramp i Rozenstajn razgovarali, sastanak u četvrtak\nTramp imenovao novog podsekretara za političke poslove


Prava · decembar, 2010 · Global Voices na srpskom\nPrava · decembar, 2010\nČlanci o Prava iz decembar, 2010\nUkrajina: Krv u parlamentu\nIstočna & Centralna Evropa 23/12/2010\nŠesnaestog decembra, u ukrajinskom parlamentu je izbila surova tuča posle koje su najmanje četiri zakkonodavca završila u bolnici sa različitim stepenom povreda. Tatjana Bodonova daje pregled reakcija javnosti i političara na blogu i Tviteru.\nKosovo, Srbija: Kosovski premijer optužen za trgovinu ljudskim organima\nIstočna & Centralna Evropa 19/12/2010\nTvrdnje da je rukovodstvo Kosova iz vremena rata bilo uključeno u krijumčarenje ljudskih organa prvi put su objavljene 2008. godine, a ponovo su isplivale na površinu u izveštaju istražitelja Saveta Evrope. Sinisa Boljanovic je preveo neke ranije i sadašnje reakcije građana interneta.\nSrbija: Kontroverze oko ceremonije dodele Nobelove nagrade za mir\nIstočna & Centralna Evropa 12/12/2010\nSinisa Boljanovic piše o odluci Srbije da ne prisustvuje ceremoniji dodele Nobelove nagrade za mir i kontroverzama koje je ta odluka izazvala.\nIstočna Azija 08/12/2010\nSa [irim i verovatno globalnim pogledom na sveprisutnije probleme privatnosti, pesnik i profesor Rui Shen pita: "Neki ljudi su protiv mera sigurnosti na aerodromima jer smatraju da je prikazivanje tela na skenerima narušavanje njihove privatnosti. Gledajući debatu na vestima, pitam se: jesu li ovi ljudi zbunjeni ili prosto glupi?"


Niška televizija » Internet prevarama firme oštećene za stotine hiljada evra\nObjavljeno 05.02.2015. 14:37\nBEOGRAD – Ministarstvo unutrašnjih poslova upozorilo je danas privredne subjekte u Srbiji da se sve češće dešavaju internet prevare, u kojima pojedinci presreću njihovu elektronsku poštu sa poslovnim partnerima u inostranstvu, otvaraju lažne naloge za električnu poštu, a da je na ovaj način došlo do imovinske štete u iznosu od više stotina hiljada evra na štetu naših privrednih subjekata.\n„Izvršioci krivičnih dela prevare, presreću elektronske poruke, koje se razmenjuju između privrednih subjekata sa teritorije Srbije sa poslovnim partnerima u inostranstvu, a potom otvaraju lažne naloge za elektronsku poštu, gde se, u odnosu na pravi elektronski nalog koji koristi strana kompanija, menjaju slovni ili brojčani karakteri, što je teško uočljivo ukoliko se komunikacija odvija svakodnevno“, naveo je MUP.\n„Na opisani način se privredni subjekti dovode u zabludu da vlasnicima računa, koji su navedeni u tim instrukcijama, a koji su zapravo izvršioci krivičnog dela, uplate novac na svoju štetu“, ističe se u saopštenju.\n„U takvim slučajevima, najbolje je proveriti ispravnost podataka nekim drugim putem, kao što je na na primer pozivanje telefonom ili drugim sredstvima komunikacije na kontakte koji su korišćeni u predhodnom periodu (pre slanja poruke čija se istinitost proverava)“, stoji u saopštenju.\nMUP navodi i da izvršioci ovih krivičnih dela, u računare oštećenih šire zlonamerne računarske programe-viruse, poznatije kao „ransomware“.\nTanjug 05.02.2015 12:44\nKORONA VIRUS https://t.co/HPm7HZPtC4 17 minutes ago\nGRAD NIŠ NASTAVLJA DA GRADI SEOSKU INFRASTRUKTURU https://t.co/pOhpsOkBPx https://t.co/osPGCvqZVZ 50 minutes ago


Uskoro rastu cene avio karata u EU zbog novih ekoloških taksi? | Biznis i Finansije\n/ Vesti / Uskoro rastu cene avio karata u EU zbog novih ekoloških taksi?\nUskoro rastu cene avio karata u EU zbog novih ekoloških taksi?\nEvropske zemlje razmatraju uvođenje novih taksi u avio sabraćaju zbog zagađenja koje proizvodi, što bi značajno poskupelo cene avio karata. Švedska je već uvela taksu na kerozin koja trenutno iznosi od 6 do čak 38 evra po avio karti, a u ovoj zemlji sve su glasnije prozivke kako je „sramota putovati avionom“. Francuska analizira mogućnost da ukine sve domaće letove za koje postoji zamena putovanja vozom kraćim od pet sati.\n„Postoje razlličite opcije sistema taksi za zagađivače i Francuska smatra da ih prvo treba proučiti kako bi se utvrdilo koji sistem je najbolji“, stav je francuskog ministra saobraćaja. Vlade evropskih zemalja takođe razmatraju uvođenje taksi koje bi se dodavale na cenu karte.\nPrema poverljivom izveštaju Evropske komisije, koji je nedavno „procureo“ u javnost, taksa od 330 evra za 1.000 litara kerozina bi smanjila emisije ugljen-dioksida za 11%. Švedska je već usvojila taksu na kerozin prošle godine, a u ovoj zemlji je sve glasniji pokret „Flygskam“ koji propagira da je sramota leteti avionom. Taksa trenutno iznosi od 6 do čak 38 evra po karti, u zavisnosti od destinacije, a primenjuje se na sve letove kojima su polazne tačke švedski aerodromi. Očekuje se da će i ostale evropske zemlje uskoro uvesti slične mere.


Tanjug 24. septembra 2021. 09:33\nBURSA – U jednom od najvećih gradova Turske, Bursi, otvoren je konzulat Republike Srbije, na čelu sa počasnim konzulom Zarifom Alpom.\nMarković je dodao da je Alp prepoznat u iseljeničkoj zajednici kao neko ko oko sebe okuplja ljude i nesebicno pomaže mestu odakle je potekao – Prijepolju.\nSvečanosti je prisustvovalo više od 200 zvanica, među kojima zamenik guvernera okruga, šefovi grupa prijateljstva u parlamentima Srbije i Turske, poslanici u Velikoj narodnoj skupštini Turske, gradonačelnici Prijepolja i Novog Pazara, kao i više od 50 istaknutih privrednika iz Burse, koji su clanovi udruženja turskih biznismena poreklom sa prostora Balkana – RUMELISAID, ciji je Alp predsednik.\nSkupu je prisustvovao i zamenik predsednika „Tašjapi“ (TASYAPI)korporacije, koja gradi auto put od Beograda ka Sarajevu i širi mrežu lokalnih puteva na potezu Novi Pazar – Tutin.\nDogadaj je pratilo šest turskih televizija, od kojih dve sa nacionalnom frekvencijom.


Odlazi dugogodišnji direktor BBC-a - Marketing Mreža\nOdlazi dugogodišnji direktor BBC-a\nMark Tomson, direktor britanske nacionalne medijske kuće BBC, povući će se sa funkcije posle osam turbulentnih godina na položaju, ostavljajući iza sebe očuvanu medijsku kuću. Tokom karijere prvog čoveka najpopuranije svetske medijske kuće, koja je trajala najduže, još od sedamdesetih godina prošlog veka, Tomson je prevazišao krizu morala u kompaniji, napade iz medijskog carstva Ruperta Mardoka i pretnje po finansije ove kuće usled primene nacionalnog plana štednje.\nNajuticajniji medijski zvaničnik u Britaniji izjavio je da će se povući sa čelnog položaja kompanije sa 17 hiljada zaposlenih posle Olimpijskih igara u Londonu.\n„Prevazišli smo seriju snažnih oluja, prošli velika iskušenja i zajedno ostvarili veliki uspeh“, poručio je Tompson u elektronskom pismu koje je posalo zaposlenima. On je primetio da je sa osam godina na funkciji postao generalni direktor sa najdužim stažom u BBC-u u skorije vreme i dodao da je ovaj posao težak zbog stalnih napada koji stižu od suparnika i političara.\nTomson je stupio na direktorski položaj 2004. godine kada su odnosi između BBC-a i britanske Vlade pali na najniži nivo usled javnog spora povodom pripreme države za ulazak u rat u Iraku. Analitičari ocenjuju da je Tompson odlično predvideo da će eksplozija upotrebe digitalnih tehnologija omogućiti lakšu distribucju informacija, zbog čega je informativni program BBC-a danas popularniji nego ikada.\nSa osam nacionalnih televizijskih kanala, 50 radijskih stanica i velikim veb sajtom, veličina BBC-a i njegovi resursi privlače kritike od strane rivala.\nU vreme recesije 2008. godine kritike su bile naročito intenzivirane, pošto su komercijalni mediji koji zavise od oglašavanja, poput televizije ITV, teško držale korak sa BBC-em, koji se finansira od pretplate. Kritičari su ukazivali na praksu davanja velikih plata članovima uprave i poznatim televizijskim licima u nacionalnoj medijskoj kući.